הוועדה לענייני ביקורת המדינה, כנסת 20, פרוטוקול מספר 15, 2015-07-07 09:00

קארין אלהרר: בוקר טוב לכולם, היום יום שלישי, ה-7 ביולי 2015, אני פותחת את הדיון של הוועדה לענייני ביקורת המדינה.

קארין אלהרר: הבוקר נעסוק בדוח מבקר המדינה בנושא כשירות מערך המילואים.

קארין אלהרר: הדיון בדוח מתקיים ביום מיוחד בכנסת שהוא ציון יום "צוק איתן".

קארין אלהרר: בהזדמנות זו, אם אפשר לומר באופן אישי, ליבי עם הפצועים ומשפחות ההרוגים.

קארין אלהרר: אני מאחלת לכולם החלמה מהירה ושלא ידעו עוד צער.

קארין אלהרר: במקביל לדיון פה מתקיים עכשיו דיון בוועדת הרווחה בנושא של הטיפול בנפגעים.

קארין אלהרר: אני בהחלט מקווה שהוא יבוא לידי פתרון מהר ככל שניתן.

קארין אלהרר: אפתח ואומר, שאין לנו את הפריבילגיה לדיונים ארוכים וממושכים בכשלים שהתגלו.

קארין אלהרר: כולנו, כל המערכות הרלוונטיות צריכות לשנס מותניים ולטפל לאלתר.

קארין אלהרר: הדברים המוצגים בדוח הם קריטיים.

קארין אלהרר: הם קריטיים לעתידה של מדינת ישראל.

קארין אלהרר: אני לא אומרת את זה במליצה, זו ממש עובדה חיה.

קארין אלהרר: הדוח מעלה, שרק 80% מלוחמי הגדודים מקבלים הזדמנות להתאמן במילואים.

קארין אלהרר: ביום של מבצע או מלחמה עלולים להגיע 20% מהחיילים שלא עברו אמונים, שום דבר, או לפחות מעט מאוד אימונים.

קארין אלהרר: הרבה מהאימונים החשובים שתוכננו מבוטלים, כך לפי דוח מבקר המדינה.

קארין אלהרר: מפקדים עלולים להגיע באמת למצב מבלי להכיר את הפקודים שלהם בכלל.

קארין אלהרר: שגרת אחזקת הציוד ברגיעה היא מאוד בעייתית ובוודאי שהיא לא תהייה מוכנה לתרחיש של מלחמה / מבצע.

קארין אלהרר: יש ליקויים מאוד חמורים בנושא של כוחות היבשה.

קארין אלהרר: דיווח של עלייה לדרג המדינה הוא בלתי אפשרי.

קארין אלהרר: אי אפשר לדבר על כך שהתקבלו החלטות מדיניות נכונות, כולנו מבינים שהצבא מבצע פקודות.

קארין אלהרר: אי אפשר להבין שהדרג המדיני לא מקבל את המידע באופן שהוא צריך לעבור ועם זאת שמקבלי ההחלטות יקבלו החלטה שהיא נכונה וטובה למדינת ישראל ולאזרחי מדינת ישראל.

קארין אלהרר: אציין שלא כל דוח המבקר גלוי.

קארין אלהרר: בקדנציה הקודמת, היושב ראש הקודם, בהצעה אחת עם אנשי מבקר המדינה חסם חלק מהדוח.

קארין אלהרר: אנחנו כמובן נתייחס אליו ברגישות הראויה.

קארין אלהרר: יחד עם זאת נדמה שאולי, אני מקווה שחשיפת הדברים של החלקים שנחשפו כן יביאו לפתרון לאלתר.

קארין אלהרר: אין לנו זמן למשהו אחר.

קארין אלהרר: כמובן נבקש לשמוע את גורמי הביטחון בנושא הזה.

קארין אלהרר: אני כמובן אשמח לדברים שיאמרו מאנשים שבאו מבפנים, מילואימניקים מהשטח שיודעים להגיד מה הם חווים ומה הם רואים.

קארין אלהרר: לפני שאתייחס לנקודות אבקש ממר יוסי ביינהורן אחראי תחום הביטחון, חטיבת הביטחון במשרד מבקר המדינה להציג את הדברים.

קארין אלהרר: בבקשה.

<יוסי ביינהורן: תודה רבה.

<יוסי ביינהורן: בוקר טוב לכולם, גברתי יושבת הראש.

<יוסי ביינהורן: משרד מבקר המדינה, בחר לעסוק בביקורת הזאת במערך שהוא הליבה של צה"ל וביכולתו להשיג את המשימות שלו אם וכאשר הוא יידרש לכך.

<יוסי ביינהורן: מדובר בכוחו של צה"ל ביבשה במערך המילואים.

<יוסי ביינהורן: בשנת 2008 בחרה הכנסת לעגן את נושא מערך המילואים בחוק שחלקיו הראשונים, החלקים בהם עסקנו ועוסקים ברמת כשירות וחשיבות המערך.

<יוסי ביינהורן: החוק אומר: "להבטיח את מערך כשירות המילואים המשרתים בו באמצעות מתן הכשרות, אימונים וציוד הולמים על פי משימותיו" – זו לשון החוק.

<יוסי ביינהורן: יש חלק שני של החוק, אני מניח שאנשי המילואים שנמצאים כאן להם וגם לנו הדבר הוא חשוב, וזה כל נושא הקריאה למילואים וכל נושא התגמולים למילואים.

<יוסי ביינהורן: אנחנו לא עסקנו בו בדוח הזה, אנחנו עסקנו בחלק של כשירות המערך.

<יוסי ביינהורן: לצערנו, בחלק הזה מצאנו שמצב כשירות המילואים לא טוב.

<יוסי ביינהורן: אני אומר את זה בלשון המעטה.

<יוסי ביינהורן: עשינו את זה לאורך כל שדרת הנושאים שאמורים לטפל בנושא הכשירות ואמורים לעשות פיקוח ובקרה שביום פקודה אכן המערך הזה יהיה מוכן.

<יוסי ביינהורן: החלק הראשון קשור לאימונים, למודל התלת-שנתי שלו קוים בפגיעה בעיקר בתרגלי חטיבות.

<יוסי ביינהורן: משנת 2013 הייתה פגיעה קשה יותר בכל הרמות.

<יוסי ביינהורן: לפי ההתייחסות שלנו בסוף ביצוע הביקורת, ביוני 2014 אף האימונים האלה נעצרו לתקופת מה.

<יוסי ביינהורן: משך האימונים, התוכן ואופן הביצוע שלהם לא מאפשר לתרגל את הכשירות הנדרשות למערך הזה ולהשיג את המיומנויות.

<יוסי ביינהורן: את המיומנויות משיגים דרך אימונים.

<יוסי ביינהורן: אנחנו חושבים שמצב הכשירות הזה יכול לפגוע במילוי המשימות.

<יוסי ביינהורן: ציינו גם שמפקדים מתחלפים בצורה תדירה כך שבמצב האימונים הזה יכול להיות מצב שמפקד נדרש להילחם כשהוא לא מכיר את היחידה שלו, הוא לא התאמן אתה – זה כמובן מצב לא טוב.

<יוסי ביינהורן: החלק השני עוסק בתחום אחזקת הציוד.

<יוסי ביינהורן: אם נזכור אירועים קודמים בתולדותיה של מדינת ישראל ומלחמות קודמות, מצב הימ"חים (מחסני חירום) והציוד היה חשוב ביותר.

<יוסי ביינהורן: השתמשנו כאן בדברים שצה"ל בעצמו אומר דרך תחקירים שהוא ביצע.

<יוסי ביינהורן: אומר ראש המערכת בצה"ל שאחראי לעניין זה, ראש אגף תמיכה ולוגיסטיקה, ואני מצטט: "המוכנות של צה"ל למלחמה בתחום הזה" כמובן בתחום שהוא מופקד עליו "הולכת ונפגעת כתוצאה ממצב האחזקה".

<יוסי ביינהורן: זה כמובן מצב שדורש שיפור מידי כי הוא חשוב מאוד ביכולת של היחידות להילחם.

<יוסי ביינהורן: החלק הבא הוא החלק של הבקרה ופיקוח.

<יוסי ביינהורן: אין בקרה ופיקוח בתוך הצבא שמתחיל בכלל בידיעה מה מצב הכשירות של היחידות.

<יוסי ביינהורן: בצה"ל פותח מודל לכשירות.

<יוסי ביינהורן: מצאנו שהמודל הזה עדיין לא הושלם.

<יוסי ביינהורן: יש רמה מאוד נמוכה של אמון ביחידות השדה במודל הזה.

<יוסי ביינהורן: למודל כזה צריך שיהיה אמון ולא מצאנו שהוא קיים.

<יוסי ביינהורן: בדיווחים הפנימיים שאמורים להיות מעודכנים בתוך הצבא, בין היחידות לבין הדרג הצבאי העליון, הדברים הם לא ממוכנים.

<יוסי ביינהורן: בפועל גם לא מצאנו שיש פקודות של הצבא שאומרות איך מדווחים, מתי מדווחים וכדומה.

<יוסי ביינהורן: החלק הבא מתייחס לדברים שכתובים ב"חוק המילואים" וזה חובת הדיווח, קודם של הרמטכ"ל אל שר הביטחון לגבי מצב מערך המילואים וההיקף שהוא נדרש למערך המילואים לצורך מילוי משימותיו.

<יוסי ביינהורן: לא מצאנו ששר הביטחון אישר את ההיקף הזה.

<יוסי ביינהורן: לא מצאנו ששר הביטחון דיווח את מצב הכשירות ואת היקף מערך המילואים לוועדת חוץ וביטחון – כך הוא נדרש על פי החוק – וגם לא לדרג הביטחוני שמתחייב שהוא ידע את מצב הכשירות.

<יוסי ביינהורן: מאחר ובסוף תהליך קבלת החלטות הדרג המדיני, כדי שהדרג המדיני יקבל החלטות הוא צריך להבין מה מצב הכשירות שצה"ל עומד לפניו, בוודאי שזה משפיע על ההחלטה.

<יוסי ביינהורן: העדר פיקוח ובקרה, העדר דיווח כמובן פוגע בזה.

<יוסי ביינהורן: ההמלצות שלנו הן, לשפר באופן משמעותי את כל תהליכי הפיקוח והבקרה כפי שנקבעו בחוק.

<יוסי ביינהורן: לא צריך לעשות יותר, כי החוק מגדיר את זה בצורה מאוד ברורה.

<יוסי ביינהורן: אנחנו המלצנו גם להגדיר תקציב, קראנו לו מינימום, לשמירת כשירות מערך המילואים שבמרכזה אימונים, תקציב שיישמר לאורך זמן, שיהיה במסגרת תכניות העבודה של צה"ל ללא תלות בהיקף התקציב הכולל, שנמצא על סדר היום כל הזמן.

<יוסי ביינהורן: הסיבה שהחלטנו להמליץ על זה, כמו שאמרתי בתחילה, נושא האימונים הוא משמעותי למצב הכשירות.

<יוסי ביינהורן: מתוך סך התקציב של צה"ל צריך למצוא את המקורות כך שתחום הליבה שנקרא אימונים לא יפגע.

<יוסי ביינהורן: כמובן שאנחנו ממליצים לשפר את רמת האחזקה של הימ"חים, לעשות את זה בדחיפות.

<יוסי ביינהורן: כמו שאמרה יושבת הראש, זה דחוף, אנחנו לא יודעים מתי זה יפגוש אותנו.

<יוסי ביינהורן: לשפר את מערכי הבקרה והפיקוח על הכשירות פנימה בתוך הצבא.

<יוסי ביינהורן: אנחנו ממליצים, אומרים, ששר הביטחון והרמטכ"ל צריכים לפעול ליישום הוראות החוק כלשונו.

קארין אלהרר: תודה.

קארין אלהרר: אנחנו נעבור סעיף, אבל עדיין אני רוצה לתת דקה וחצי לחבר הכנסת חיים ילין, היוזם של יום "צוק איתן", המבקש לומר כמה מילים.

חיים ילין: תודה רבה.

חיים ילין: אני רץ בין וועדות, אני מתנצל.

חיים ילין: בדרך כלל, יש דיונים שיצרו אמירה חזקה מאוד לגבי "צוק איתן".

חיים ילין: כעת, עברה שנה והכנסת מכבדת את האירוע הזה בכל הוועדות.

חיים ילין: אני מבין שהדיון כאן הוא על דוח מבקר המדינה בנושא מערך המילואים.

חיים ילין: יש דוח אחד שעדיין לא פורסם ואני אבקש ממך כבוד יושבת הראש, ידידתי, וועדת ביקורת המדינה בנושא "צוק איתן", לאחר שנה והדוח הזה עדיין לא פורסם.

חיים ילין: לא די שלא פורסם, לא דנו עליו בשום וועדה בכנסת.

חיים ילין: מן הדין, ראוי היה שהיום אנחנו נתמקד בדוח הזה.

חיים ילין: אני מבקש ממך ללחוץ כמה שיותר בנוגע לדוח הזה.

חיים ילין: הוא חשוב, לא רק חשוב לצה"ל, הוא חשוב לתושבים ולעם כדי להבין מה עבר, מה היה החיבור בין הצבא לבין תושבים שהיו שניהם יחד על קו הגבול.

חיים ילין: למה אוכלוסיות לא פונו בשם אותו עיקרון של 'תמונת הניצחון של החמאס' ואיזה מחיר בחיים שילמנו, מה הן המשמעויות של מיגור המנהרות מבחינת הממשלה.

חיים ילין: ישנן המון שאלות.

חיים ילין: אני בהחלט לא בא בביקורת על צה"ל, בשום פנים אופן לא.

חיים ילין: אני כן בא לבקר את מדיניות הממשלה.

חיים ילין: מה היו ההוראות שצה"ל קיבל ומה קרה בפועל בסופו של דבר.

חיים ילין: אני מאוד מקווה שהדוח הזה יגיע.

חיים ילין: האמינו לי, אני מחכה לו בשביל להבין.

חיים ילין: אני סמוך ובטוח שאת תעשי את זה קארין.

חיים ילין: אין לי ספק בכלל שתעלי את הנושא כפי שאת מעלה כל נושא.

חיים ילין: זה לא פחות חשוב מהעניין שהוא הטריליון של הגז.

חיים ילין: המשמעות היא מלחמות של עם ישראל ומה זה עושה לחוסן ולעם.

חיים ילין: תודה רבה לכולם על ההקשבה.

חיים ילין: תסלחו לי, אני הולך כעת להיות עם פצועי צה"ל ולוועדות אחרות.

קארין אלהרר: תודה רבה חבר הכנסת חיים ילין.

קארין אלהרר: כמובן, ברגע שיצא הדוח אנו ניתן לו עדיפות עליונה בוועדה.

קארין אלהרר: ברשותך, אני רוצה לצלול לתוך הדוח וכן לעבור על הדברים.

קארין אלהרר: אני חושבת ששלושה סעיפים עיקריים מדברים על אימונים ועל הכשל המערכתי בנושא שלהם.

קארין אלהרר: האחד, אי עמידה במחזוריות האימונים.

קארין אלהרר: שני, אין שמירה על רצף בהתאם למודל האימונים בגדודים.

קארין אלהרר: השלישי, משך האימונים, תוכנם, איכותם וכדומה.

קארין אלהרר: אני מכירה את התירוץ הרגיל של משרדי הממשלה, אני בטוחה שגם אתם תנסו להיתלות בתירוץ, הוא נשמע מאוד טוב אבל הוא לא מספיק טוב בעיני, והוא נושא התקציב.

קארין אלהרר: אני בטוחה שמערכת הביטחון, שתקציבה הוא הגדול ביותר מבין כל תקציבי המדינה, יכולה למצוא מקורות תקציביים לליבה.

קארין אלהרר: אני לא רואה משהו יותר חשוב במשרד הביטחון משמירה על חיי אזרחי מדינת ישראל.

קארין אלהרר: אימונים בוודאי מביאים לשמירה טובה יותר ובמיוחד במצבים של מלחמות ומבצעים.

קארין אלהרר: קחו בחשבון בתשובתכם שתקציב זה לא תירוץ טוב.

קארין אלהרר: כעת אשמח לתשובה.

<עינב שלו: אל דאגה, אני מבטיח להקיף את הכול בצורה מסודרת וגם מבטיח מעבר למה שנשאל.

<עינב שלו: אני ראש חטיבת היבשה מזה עשרה חודשים.

<עינב שלו: הייתי קצין אג"ם (אגף מטה כללי) המרכז שפתח, לצערי, את מלחמת צוק איתן.

<עינב שלו: מבצע שובו אחים בחטיפת שלושת הנערים.

<עינב שלו: לפני כן הייתי מח"ט (מפקד חטיבה) 401.

<עינב שלו: אני מכיר את הדברים מקרוב גם כמתאמן וגם כאחד שיש בחטיבה הסדירה שלו 50% אנשי מילואים, יושב כאן אפילו חייל שלי מהעבר.

<עינב שלו: אני אתן לכם תמונה כמי שאחראי כאן

<עינב שלו: על הרבה מהדברים למרות שלא עסקתי בתפקיד אני מייצג את צה"ל.

<עינב שלו: ראשית אני מברך על הדוח.

<עינב שלו: אני חושב שהדוח הזה חשוב.

<עינב שלו: הוא כמו פנס, הוא מאיר נקודות וטוב שכך.

<עינב שלו: אני גם מברך על היום הזה שאתם עוסקים בו.

<עינב שלו: אני אפרק את ההתייחסות גם לרמת המעשה.

<עינב שלו: חשיבותו של עולם המילואים ומערך המילואים מובנים, מוגדרים בתוך צה"ל.

<עינב שלו: משקלו של העולם הזה הוא גדול מאוד, הוא יישאר גדול גם בצמצום מערך המילואים שהיה בשנים האחרונות.

<עינב שלו: הדיון הזה לא מסווג ולכן אני לא אכנס למספרים, עדיין המערך הזה הוא מערך משמעותי.

<עינב שלו: אני מבקש לומר לכם כמה בשורות שקרו בשנת העבודה 2015, אלו בשורות ולא פחות מזה.

<עינב שלו: איך אנחנו רואים את בואכה 2016.

<עינב שלו: אני אמון על תכנון הגרף.

<עינב שלו: הצגתי את העקרונות שלו רק בשבוע שעבר לרמטכ"ל והוא אישר אותם.

<עינב שלו: הבשורה הראשונה, אני חושב שהיא החשובה מכל.

<עינב שלו: מאז הקמת צה"ל, אני עומד אחרי מה שאני אומר, לא התאמנו במודלים כפי שאנחנו מתאמנים עכשיו.

<עינב שלו: אסביר, אנחנו עברנו לאימונים בעולם המילואים, אדגיש את עולם המילואים למרות שגם בעולם הסדיר יש כמה בשורות ולא ניכנס אליהן כי זו לא מהות הוועדה.

<עינב שלו: בעולם המילואים עברנו למודל מורחב, אימונים מורחבים.

<עינב שלו: אני מיד אגיד אילו בעיות זה יוצר.

<עינב שלו: אמרתי שתהייה שקיפות מלאה.

<עינב שלו: האימונים האלה יצרו מצב שבו כל אוגדות המילואים, כל אוגדה בצה"ל, בלי להיכנס למספרים, נכנס לאימון גם מרכז רשת מחשוב.

<עינב שלו: מספר תרגלי האוגדה הוא חסר תקדים בשנת 2015, יש כוונה לשמר אותו גם בשנת 2016.

<עינב שלו: היקף אימון המילואים – האימון המורחב הוא כשבועיים.

<עינב שלו: הלכו על זה כתוצאה של וועדת המילואים, אנחנו עושים אימון של שבועיים.

<עינב שלו: זה לא היה בעבר.

<עינב שלו: בעבר האימונים גם כשהם היו בתדירות הגבוהה ביותר הם היו אימונים של שבוע, היום אנחנו באימונים של שבועיים.

<עינב שלו: יש לזה נגזרות שאשתול אותן תוך כדי.

<עינב שלו: אחת הנגזרות היא השבת באמצע.

<עינב שלו: אנחנו קוראים לאנשי המילואים ביום ראשון ואנחנו משחררים ביום חמישי שלאחר מכן, שבועיים אימון.

<עינב שלו: זה הרבה יותר משמעותי מתעסוקה.

<עינב שלו: הקצב, המשך, העוצמות הם באותו סדרי גודל.

<עינב שלו: אימון המילואים לא להתקיים רק במרכז אימוני יבשה, הוצאנו אותם גם לצפון.

<עינב שלו: יש לזה הרבה מאוד נגזרות בעומס, בקושי ובקיום האימונים בשטחי האש.

<עינב שלו: אגע בזה בעוד רגע.

<עינב שלו: באופן כללי האימונים המורחבים האלה הם בשורה בכל קנה מידה.

קארין אלהרר: הם חלים על כולם?

<עינב שלו: כן, אני מיד אסביר כיצד אנחנו מנתחים.

<עינב שלו: בתוך המערך הזה של משך וקצב האימונים הכנסנו עולמות שבעבר לא הכנסנו אותם טוב.

<עינב שלו: אתן דוגמה, כל מה שקשור לתומכי הלחימה, פלוגות הלוגיסטיקה, יש כאן הרבה ראשי תיבות ולא נכנס אליהם.

<עינב שלו: ככלל, המערכים התומכים הגדולים נכנסים למסגרות האימונים האלה.

<עינב שלו: יש לזה נגזרות עלויות, אני לא מכניס את כולן לחישובים.

<עינב שלו: ישבתי עם אגף תמיכה לוגיסטית ועשינו עבודת עומק.

<עינב שלו: לשמחתי, גם הרמטכ"ל אישר אותה, גם מפקד הזרוע אישר אותה ור' אגף תמיכה לוגיסטית, אישר אותה.

<עינב שלו: אנחנו מכניסים אותה גם ל- 2015 וב- 2016 היא תקבל עצימות יותר גבוהה.

<עינב שלו: אחד השינויים שעשינו, יש לנו יחידות שהולכות וגדולות ובעיקר באגדים הארטילריים, בחטיבות הטנקים שאחוז אנשי המילואים הוא מאוד גבוה בחטיבות הסדירות.

<עינב שלו: אנחנו קוראים להם יותר.

<עינב שלו: זאת אומרת שכל פעם שחטיבת 401, חטיבה 7, אגד ארטילריים 214 וכדומה יוצאים לאימון יוצאים איתם יחד עם אנשי המילואים שלהם.

<עינב שלו: זה לא שהם יוצאים אחת לשלוש שנים, הם יוצאים אחת לשנה.

<עינב שלו: זה עומס גדול מאוד.

<עינב שלו: זה עומס גדול ואני מניח שהוא גם ייצר עומס אל מול מעסיקים וכדומה.

<עינב שלו: אנחנו בחצי השנה הראשונה, אלי למשרד עולים דברים רבים.

<עינב שלו: זאת אומרת הרבה מאוד, לא כעסים, אבל זאת תדירות וקצב משך המילואים.

<עינב שלו: הנקודה השנייה היא ללא ספק בשורה, צה"ל קיבל החלטה לרדת 120% איוש לעולם המילואים.

<עינב שלו: אני רוצה לומר לכם את המשמעות.

<עינב שלו: 120% בעולם המילואים כשבחלק מהמקומות, בחלק מהיחידות היינו עם 200% – זה מתקשר לדוח ואני מסכים אתו.

<עינב שלו: ביחידה שבה בגדוד חי"ר במילואים צריכים להיות 800 חיילים, יש 1,300 חיילים.

<עינב שלו: אין ציוד ל-1,300 וגם 1,300 לא יגיעו למלחמה.

<עינב שלו: כראש חטיבה, אני לא יודע לאמן כראש חטיבת יבשה 1,300 איש.

קארין אלהרר: למה אתה צריך את התקנים האלה?

<עינב שלו: מצוין, זה בדיוק מה שאני אומר.

<עינב שלו: הקיצוץ שהיה, החליט הרמטכ"ל ואנחנו חותכים בצורה מאוד משמעותית.

<עינב שלו: אני מקווה שעד סוף השנה נגיע לחיתוך של קרוב ל-30 אלף.

<עינב שלו: חתכנו את היחידות ל-120% איוש.

<עינב שלו: מה זה עושה?

<עינב שלו: זה עושה שלושה דברים.

<עינב שלו: הראשון, אנחנו נפרדים מגילאים מאוד צעירים מעולם המילואים, זה יוצר בעיות אחרות.

<אבי סייג: באיזה אישור עשיתם את זה?

<אבי סייג: שמעת מה שאמר מבקר המדינה.

<אבי סייג: באיזה אישור עשיתם את זה?

<אבי סייג: זה צריך להגיע למדינה, צריך להגיע לאישור הממשלה.

<עינב שלו: ממש לא.

<אבי סייג: מה זה ממש לא?

<עינב שלו: אסביר גם למה.

<עינב שלו: אלו אנשים שהם על-תקניים, לא הורדנו תקנים, אלו אנשים שהם על-תקניים.

<עינב שלו: תנו לי בבקשה להסביר שלושה דברים ולהשלים, אני אענה לכם על כל השאלות.

<עינב שלו: זה הוריד את גיל אנשי המילואים.

<עינב שלו: אנחנו בסוף שנת עבודה 2015, אני לא רוצה לפגוע באף אחד, אבל לא נמצא אדם בן 50 רץ עם אפוד.

<עינב שלו: אולי באיזה גימיק טלוויזיוני, אבל לא נמצא.

<עינב שלו: אנחנו מורידים אותם אל מתחת לגיל 40 ובחלק מהחטיבות הם יגיעו לגילאי ה-30 המוקדמות.

קארין אלהרר: אני רוצה לחדד את השאלה.

קארין אלהרר: אתה מספר כאן על תהליכים משמעותיים.

קארין אלהרר: בסוף, בשורה התחתונה, יהיו מילואימניקים שיקראו למבצע/מלחמה שלא עברו אימונים כפי שדרוש?

<עינב שלו: אתם עוצרים אותי בדרך להסבר, אני מבטיח לענות על הכול.

<עינב שלו: 1 - זה מצמצם את כמות האנשים ואת הגילאים שלהם.

<עינב שלו: 2 - זה עונה לשאלתך יושבת הראש, זה יוצר מצב שאני כר' חטיבת יבשה, כמי שאמון על האימונים, יודע לאמן את אותם אנשים ויודע לספק להם את הציוד גם אם זה מגיע מאגף תמיכה לוגיסטית - - -

קארין אלהרר: את כל ה-120%?

<עינב שלו: את כל ה- 120%.

<עינב שלו: אני בתמחור שלי מוציא גדוד מילואים.

<עינב שלו: אתם שואלים, מה אתה מתומחר ל-120%?

<עינב שלו: התשובה היא לא.

<עינב שלו: ההתייצבות של אנשי המילואים היא בן 78% ל- 92%, זה תלוי באיזה יחידות.

<עינב שלו: יש יחידות שזה אפילו יותר נמוך - -

קארין אלהרר: אבל אתה לא יודע איזה יגיעו בסוף?

<עינב שלו: אבל יש מג"ד, שהוא מג"ד המילואים.

<עינב שלו: יש אנשים שהם סטודנטים ואחרים.

<עינב שלו: אני לא אגיד לאדם שעושה מועד ב' "לא מעניין אותי, תגיע לכאן".

<עינב שלו: תזכרו מה שאמרתי בנקודה הראשונה, הגדלתי את התדירות ואת קצב האימונים.

<עינב שלו: אני לא מגייס את כל עם ישראל 24/7.

<עינב שלו: בהמשך אדבר על "זמן יקר" ועל "זמן מקביל", כי זה נותן - - -

קארין אלהרר: אני מבינה לגמרי את הטיעונים שאתה מעלה.

קארין אלהרר: אני רוצה לוודא שכל מי שמגיע בסוף ליום מבצע/יום מלחמה עבר את כל האימונים, שיש לך את כל הציוד עבורם כמובן.

<עינב שלו: אני אענה לך בצורה חדה גברתי יושבת הראש.

<עינב שלו: אני נותן את להם את האפשרות.

<עינב שלו: כעת את תשאלי אותי האם אני לוקח סטודנטים בגילאי 20 פלוס בשנה הכי חשובה שלהם וקושר אותם עם כבל ומביא אותם לאימון.

<עינב שלו: התשובה שלי היא לא.

<עינב שלו: אני נותן לו את האפשרות, אני מתמחר, אני נותן לו את הציוד.

<עינב שלו: האם הסטודנט הזה שלא הגיע לאימון - - -

קארין אלהרר: אבל זה לא רק התקן, לא רק התמחור של זה.

קארין אלהרר: אתה יודע, בסוף אתה צריך לייצר את המחויבות.

קארין אלהרר: האדם הגיע לאימון, לא הגיע לאימון, מה נעשה?

קארין אלהרר: אתה תקרא לו אחר כך למבצע?

<עינב שלו: אדם לא הגיע לאימון, הוא סטודנט ולא הגיע לאימון.

<עינב שלו: מה כנסת ישראל ממליצה לי לעשות?

<עינב שלו: אתם רוצים שנכניס אותו לכלא?

<עינב שלו: אני ממליץ שלא נגיע למקומות האלה.

<עינב שלו: אנחנו נותנים את המסד ואת הבסיס לכל היחידות של הורדה ל- 120%, לפי שנים עברו הם לא היו מגיעים לזה, אני נותן את האפשרות לצאת למבצעים אחרי שהם התאמנו.

<עינב שלו: מיד אומר מספר מילים על "זמן יקר" ועל "זמן מקביל" ואז תראי איך אנחנו עושים את ההשלמה.

<יוסי ביינהורן: שאלה, במחזור תלת-שנתי אתה - - -

<עינב שלו: במחזור של תלת-שנתי, בשנה ראשונה הוא עושה אימון מורחב שבועיים, בשנה שנייה אימון מלא שבוע, ובשנה שלישית אימון מורחב שבועיים.

<עינב שלו: אתה למשל איש מילואים באותה יחידה, באותו גדוד, אתה עושה למעשה חמישה שבועות אימון בשלושת השנים האלה.

<עינב שלו: לא נגעתי בהכשרות ולא - - -

<יוסי ביינהורן: האם במחזור אתה מקיף את כל אנשי המילואים?

<עינב שלו: הרבה לפני המחזור.

<עינב שלו: קודם כל אתה צודק, אני מסכים, אחרי שהגעתי ל-120% אני לא מתכוון להגיע לשלוש שנים.

<עינב שלו: רוב היחידות של הצבא ממושמעות וגם אנשי המילואים ממושמעים ומגיעים עוד טרם המחזור התלת-שנתי.

<עינב שלו: הכשרות לאנשי מילואים – אחת ההחלטות שהתקבלה, אני חושב שהיא החלטה מבורכת.

<עינב שלו: הקורס הראשון שעשינו נגמר, כאשר אחת ההחלטות שהתקבלה היא, שלא ממנים מ"פ ומג"ד במילואים, אשר לא עברו את ההכשרות, את קורסי הפיקוד.

<עינב שלו: בדיוק אתמול סיימנו להציג את הקורס האחרון של מ"פ, מג"ד האחרון, שוב בלי מספרים.

<עינב שלו: כמויות אנשי המילואים בקורסי מ"פ ומג"ד הם כאלה, שלא יהיה מ"פ או מג"ד אלא כשהוא עבר את אישור הזרוע החריג, שהוא יהיה מג"ד או מ"פ בצה"ל, הוא חייב לעבור את ההכשרה.

<עינב שלו: צריך לפתוח סוגריים ולומר, שההכשרה הזאת היא 13 שבועות.

<עינב שלו: אתה לוקח איש מילואים וזה אירוע, זה אירוע, אתה מביא אותו וזה אירוע מאוד קשה.

<עינב שלו: בקורס האחרון שאותו סיימנו לפני שבועיים ישבנו עם האנשים, הקשבנו טוב ובקשב רב.

<עינב שלו: אנשי המילואים אומרים 'הקורסים מאוד מצוינים, אנחנו מאוד מרוצים שהכנסת את זה כ-must אתם צודקים במאת האחוזים, זה באמת מקצוע, אבל חברים, איך נעמוד בזה'.

<עינב שלו: יש כאן קושי שהוא קושי אמתי.

<עינב שלו: מצד אחד לעמוד בהכשרה ובמה שאנחנו רוצים להעביר כי המערכות מתקדמות ומצד שני הסיפור הזה.

<עינב שלו: זה נכון גם לגבי המפקדות.

<עינב שלו: כמו את שאר היחידות, אנחנו מורידים את המפקדות ל- 120% איוש.

<עינב שלו: השנה התחלנו בקורסי הכשרות לאותם קצינים במפקדות.

<עינב שלו: ההכשרות האלה אינן פשוטות מבחינת העומס על אנשי המילואים.

<עינב שלו: איפה אני מזהה תורפה?

<עינב שלו: מיד אציין את החוזק.

<עינב שלו: התורפה, את קצב האימונים וקצב ההכשרות גם בסדיר ב-2015, ב-2016 אני מגדיל עוד טיפה, מסובב את הכפתור עוד טיפה.

<עינב שלו: מה זה עושה, זה מוציא הרבה אמצעים מהימ"חים, זה מוציא הרבה אמצעים מהיום-יום.

<עינב שלו: זה שוחק אותם, כי אתה משתמש באותו אמצעי, זה יוצר עומס גדול על האנשים שמטפלים בתחמושת חירום ובאמצעי החירום.

<עינב שלו: אנשי הימ"חים עובדים הרבה יותר קשה.

<עינב שלו: נגד בימ"ח מקבל משכורת סביב 5,000-4,700 שקל, נמצאים כאן אנשי אכ"א שידייקו אותי לבקשתכם.

<עינב שלו: הוא שואל את עצמו, ואנחנו רואים מגמה, "מה אני עושה פה?".

<עינב שלו: הוא הולך לבסיס אימונים בצאלים, הוא מתאמן כמו שאמרתי שבועיים, מודל חדש מורחב, הוא ישן בלילות במשך שבועיים עם היחידה, הוא מתאמן, הוא עובד בוקר-לילה.

<עינב שלו: הוא אומר לעצמו "אני אלך לעבוד במוסך וארוויח לפחות פי שתיים".

<עינב שלו: אני לא יודע לומר את זה כי עדיין לא הייתי אזרח.

<עינב שלו: "מה אני צריך את האירוע הזה?

<עינב שלו: " העומס הזה שתיארתי לכם מה הוא יוצר?

<עינב שלו: הוא יוצר גם את הדברים האלה.

<עינב שלו: העומס על אנשי קבע, על החיילים בימ"חים הוא עומס גדול.

<עינב שלו: לכן עמדת הרמטכ"ל היא לגדר, לשמר ולהגדיר את תקציב אימוני המילואים.

<עינב שלו: צריך לזכור שברגע שמגדרים ותוחמים משהו יש פחות משאבים לדברים אחרים.

<עינב שלו: אני מזהה את זה.

<עינב שלו: היום יש תכנית שאנחנו עובדים עליה, אני לא יודע להגיד כאן את סוף התכנית, נסכם אותה ונראה איך אנחנו פותרים.

<עינב שלו: בפועל באמת צריך להבין את הנגזרת של זה.

<עינב שלו: אמרתי שאציג גם את נקודות התורפה וזו אחת הנקודות - - -

קארין אלהרר: אני שומעת את הדברים שאתה אומר ומצטיירת סיטואציה מאוד קשה.

קארין אלהרר: בכל זאת במשאבים שיש לכם, בואו, בסוף אתם המשרד עם הכי הרבה משאבים.

קארין אלהרר: ככל הנראה אתם זקוקים להרבה ממנו, אבל במשאבים שלכם איך בכל זאת פותרים את הבעיה הזאת?

קארין אלהרר: ובכלל על העובדה שאתה אומר 'אני לא מצליח להשאיר כוח אדם שהוא טוב - - -

<עינב שלו: אני עדיין לא אומר "אני לא מצליח להשאיר", אני מזהה מגמה וקשיים.

קארין אלהרר: אתה אומר שאתה מזהה מגמה, קושי, אני מבינה את מה שאתה אומר, בסדר.

קארין אלהרר: יחד עם זאת לדעתי זה חלק ושמירה על מערך המילואים.

<עינב שלו: יש כאן שני וקטורים.

<עינב שלו: הראשון הוא כוח אדם והשני אמצעים.

<עינב שלו: בנושא כוח אדם, נציג אכ"א יוכל להתייחס אם תרצו.

<עינב שלו: יש תכנית שראש אכ"א בוחן אותה גם בכל מה שקשור לתגמול אנשי הקבע, נגדים בימ"ח.

<עינב שלו: זה היה נכון בעבר, זה התעצם מאוד בחצי שנה האחרונה.

<עינב שלו: העבודה הזאת עדיין לא סוכמה ולא אציג ממצאים של עבודה שטרם הסתיימה ונבחן לאן הדברים הולכים.

<עינב שלו: אני גם לא מכיר, אני פחות בקיא.

<עינב שלו: החלק השני של העשייה של אגף המבצעים במטה הכללי, אגף תמיכה לוגיסטית וזרוע היבשה.

<עינב שלו: יצרנו מנגנון, שבינתיים עובד היטב, אבחן אותו בסוף שנת העבודה הזאת, מנגנון הוצאה מהימ"חים.

<עינב שלו: כלומר, אם היום אני רוצה להוציא אמצעים לאוגדת מילואים מסוימת, המנגנון שיצרנו הוא שאגף המבצעים במטה כללי צריך לאשר, זה נקרא הפשרות.

<עינב שלו: אגף תמיכה לוגיסטית, צריכים לראות שאנחנו יודעים לתמוך את זה בתכנית העבודה.

<עינב שלו: זרוע היבשה צריכה לבוא ולהגיד שיש באמת צורך להוציא עכשיו עשרה אמצעים כאלה ואחרים, זה יכול להיות אמצעי ראיית לילה וכדומה.

<עינב שלו: זאת אומרת, אמצעים שיוצאים חייבים לעבור את המעגל הזה.

<עינב שלו: המוקד הזה, המעגל הזה עובד כל שבוע.

<עינב שלו: הרשימה הזאת עוברת למעשה לשלושת הגופים ומחייבת את החתימה שלהם.

<עינב שלו: זה מנגנון פיקוח שבעבר היינו הרבה פחות טובים בו.

<עינב שלו: להבנתי, אנחנו נמצאים במקום הרבה יותר טוב.

<עינב שלו: אבל אם הוא טוב והוא נותן את המענה המלא?

<עינב שלו: את זה אני אדע להגיד בסוף שנת העבודה אחרי שנסיים את חטיבת הזמן הזאת.

קארין אלהרר: כאזרחית, אני מודאגת ממה שאני שומעת, יכול להיות שבגלל שאין דיווח כמו שצריך לדרג המדיני, בגלל שהפיקוח ומערך הפיקוח על כל הנושא לא עובד כמו שצריך – רואים את זה בדוח.

קארין אלהרר: זה מגיע לדרג המדיני ועכשיו אני יכולה לעלות בדעתי סיטואציה שהיא באמת חלום בלהות, שהדרג המדיני נותן לכם פקודה למבצע ואין לכם אפילו קבצון להוציא.

<עינב שלו: אני לא מצליח להגיע לאותה מסקנה, אני גם לא יודע איך.

<עינב שלו: הסברתי עכשיו איך מנגנון הבקרה עובד שונה מהעבר.

<עינב שלו: תכף אתייחס במילה על הדיווח - - -

קארין אלהרר: אני מבקשת להתייחס מיד לדיווח.

קארין אלהרר: אני גם רואה את נושא הציוד הרפואי לשעת חירום.

קארין אלהרר: כשהוא נבדק רובו היה 'פג תוקף' וגם לגבי הסדרת השאלת והחזרת ציוד לחימה.

<אבי סייג: כבוד יושבת הראש, אולי נשמע קודם מהלוחמים ואחר כך הם יענו.

<אבי סייג: למה הם עונים?

<אבי סייג: אני לא - - -

<עינב שלו: אני מתייחס לדוח שנתבקשתי לענות עליו.

קארין אלהרר: אני מיד אתן לכם להתייחס, הוא יישאר כאן עד שתקבלו מענה גם לשאלותיכם.

<חיים לשם: הוא מתייחס לרצון של הצבא לשפר את הדברים שנאמרים פה.

<חיים לשם: האם זה מספיק - - -

<אבי סייג: "קשה כל כך לצבא" - - -

<עינב שלו: אני לא אמרתי מילה של קשה, אני לא זוכר שהדגשתי קשה, מהפה שלי לא יצאה המילה קשה.

<אבי סייג: קשה לכם וגם לנו אנשי המילואים, קשה.

<עינב שלו: שוב אני אומר, אני לא זוכר שאמרתי את המילה קשה.

<אבי סייג: יש כאן מדינת צבא והמדינה לא יודעת כלום ממה שקורה.

<יוסי ביינהורן: זה בחלק השני ונתייחס לחלק הזה, אני לא בטוח שהוא הנציג.

<עינב שלו: חד-משמעי, אני גם אגיד למה אני לא.

<עינב שלו: קשה לא תשמעו, אולי מנציגים אחרים, לא בוועדה הזאת ולא ממי שהגיע איתי, אני אגיד על מה אני מוסמך ועל מה לא.

<עינב שלו: אני מבקש להגיד מילה לגבי מנגנון הבקרה, להבנתי המנגנון עובד היום הרבה יותר טוב ובצורה הרבה יותר טובה.

<עינב שלו: - - -

<יוסי ביינהורן: אני בכל זאת מבקש לשאול שאלה.

<יוסי ביינהורן: התכנית שנקראת "זמן מקביל", שאתה מגיע אליה.

<יוסי ביינהורן: זו בעצם תכנית שאומרת איך אני מחזיר ציוד שהוצאתי.

<יוסי ביינהורן: הוא תיאר קודם, הוא מוציא ציוד מהימ"חים לצורך אימונים.

<יוסי ביינהורן: השאלה היא, האם יש תכנית מוסדרת ואיך הדבר הזה חוזר?

<יוסי ביינהורן: כי ביום פקודה הציוד הזה עובר מאימונים - - -

<עינב שלו: אני אענה גם על "זמן מקביל" וגם על "זמן יקר".

<עינב שלו: "זמן מקביל", כמו שנאמר כאן ובצדק, מדבר על משיכת האמצעים.

<עינב שלו: מי שמוציא את הפקודה ואחראי על העדכון שלה הוא המטה הכללי.

<עינב שלו: יושב כאן גם נציג.

<עינב שלו: אגב, יצאה אתמול עוד תכנית, לא זוכר את המספר המדויק שלה.

<עינב שלו: "זמן מקביל" אומרת מאיזה אגודות מושכים בצה"ל.

<עינב שלו: זה מפורט בשורות, זה מתיש מאוד, ברמת השורות מפורט מהם האמצעים וכמה זמן זה נמשך.

<עינב שלו: לשאלתך, התשובה היא כן.

<עינב שלו: יש גם תכנית החזרה שנקראת "החזרה לכשירות והחזרתה ליחידה", זה מושת על היחידה שהשתמשה בזה ועל היחידה שמקבלת את זה.

<עינב שלו: מי שאמון על החזרה של האמצעים לימ"ח היא את"ל.

<עינב שלו: זאת אומרת, למשל כעת אנחנו מושכיםX אמצעים, X נגמ"שים, את"ל אומר "אנחנו עכשיו צריכים להחזיר את אותם נגמ"שים לכשירות".

<עינב שלו: יש תכנית שלמה להחזרת ציוד, אבל היא לא בתוך "זמן מקביל".

<יוסי ביינהורן: אני רוצה להקשות.

<יוסי ביינהורן: חלק מהבעיה כדי לעשות "זמן מקביל", ראשית, האם זו תכנית ראלית?

<יוסי ביינהורן: זה שיש לך תכנית זה בסדר.

<יוסי ביינהורן: השאלה האם ביום הנכון הציוד יגיע.

<יוסי ביינהורן: גברתי יושבת הראש חלק מהבעיה, חלק מהזדקקות ל'זמן מקביל' הוא העובדה שאין מספיק ציוד כי היה ציוד שהיה נשאר בימ"חים, תפקידו להישאר שם ושהוא היה מקבל אחזקה שוטפת ולאימונים היה ציוד אחר.

<יוסי ביינהורן: מה שקרה במשך השנים הוא שבמשך שנים לא קנו ציוד מקביל ולכן התכניות, ככל שהן קימות, הייתה להן בעיה במציאות שלהן.

<יוסי ביינהורן: האם ביום פקודה זה עובד?.

<יוסי ביינהורן: האם לשאלה הזאת נתתם את דעתכם והאם המערכת עליה אתה מדבר עכשיו תביא את זה בזמן?

<עינב שלו: זו שאלה מצוינת.

<עינב שלו: להבנתי וממה שאני חווה, אני יכול לומר שכקצין אג"ם פיקודי שהיה אמון על החלק של פיקוד המרכז, זה עבד מצוין.

<עינב שלו: מלא?

<עינב שלו: לא, זה עבד מצוין.

<עינב שלו: בחלק מהאמצעים זה עבד טוב מאוד ובחלק מהאמצעים היה קושי אמתי להוציא אותם.

<עינב שלו: שאלה טובה מאוד האם אנחנו צריכים להחזיק ציוד בכול הימ"חים, ציוד מלא לכל מלחמה, לסגור ולא לגעת בכלום, בשום דבר.

<עינב שלו: לא רק בחלק מהדברים שהם ימ"ח כמו טנקים וכדומה להחזיק סטים מלאים לאימונים וכדומה.

<עינב שלו: התשובה כן, אבל אני חושב שכלכלית זה לא נכון.

<עינב שלו: לכן המשיכה היא מבוקרת.

<עינב שלו: חשוב לי להגיד לך שיוצאת עכשיו חטיבה לאימון, הרשימה שציינתי של המנגנון שמחזיק אותה: את"ל, אמ"ץ והזרוע היא רשימה מאוד מסודרת.

<עינב שלו: זאת אומרת, נניח שעכשיו אוגדה 98 יצאה לאימון והוציאה כך רגלי עץ, כך אמצעי לילה ועוד אמצעים אחרים, ההוצאה שלהם עברה שלושה אישורים: זרוע, את"ל וכדומה.

<עינב שלו: החזרה שלהם עוברת את שלושת האישורים בחזרה.

<עינב שלו: לשאלתך האם המנגנון עובד.

<עינב שלו: אתה שואל אותי אם הוא יעבוד במלחמה, אם הוא ריאלי.

<עינב שלו: להבנתי כן, אני מאמין שכן.

<עינב שלו: במבחן המשיכות שנעשה עד כאן, במלחמה הגדולה בהיקף האדיר שהייתה, אני יודע להגיד לך שאני מבין שכן.

<עינב שלו: תהייה עוד מלחמה, אתה יודע חובת ההוכחה היא עלינו והמשמעת של האנשים.

<עינב שלו: אני מבין שכן, אני יודע שהבקרה היא הרבה יותר טובה – חד משמעי.

<עינב שלו: אם זה יעבוד, אני מניח שכן.

<עינב שלו: אני חושב שתכנית "זמן יקר", לא פחות חשובה מ"זמן מקביל".

<עינב שלו: אתה גם מתייחס אליה בדוח שלך ואני מחויב להתייחס.

<יוסי ביינהורן: גם שם אנחנו סקפטיים.

<עינב שלו: אומר מילה על "זמן יקר".

<עינב שלו: אני חושב ש"צוק איתן", הוא דוגמה מצוינת שממנה ניתן ללמוד.

<עינב שלו: "זמן יקר" היא תכנית וקודם צריך להבין את היגיון שבה.

<עינב שלו: התכנית הזו לא בונה כשירות, היא לוקחת את הכשירות הקיימת ומאפשרת לצה"ל ולגופים שרק התגייסו למבצע בסדר גודל בין 48 שעות עד שבוע, תלוי באותה יחידה, ללכת למתקני האימונים של צה"ל ולהתאמן.

<עינב שלו: "צוק איתן" הוא דוגמה מצוינת.

<יוסי ביינהורן: אני לא חושב שזו דוגמה טובה, כי שם מערך הסדיר הופעל.

<עינב שלו: חבר'ה לא, מעל 80 אלף מאנשי המילואים.

<עינב שלו: בואו לא נזלזל, זו פעולה גדולה מאוד.

<יוסי ביינהורן: האמירה שלנו לגבי "זמן יקר", היא בעיקר שלא לבנות על "זמן יקר", הדוח גם ציין זאת.

<יוסי ביינהורן: לא להגיד "או-קיי, עכשיו אוותר בשגרה וביום פקודה אני אבוא ומערך המילואים יבוא ואני אאמן אותו", אין סיכוי שזה יקרה, אף אחד לא יודע כמה זמן תהיה התראה.

<עינב שלו: אני מקבל לחלוטין.

<עינב שלו: לכן מודל האימונים שמניתי קודם, על הנפח שלו, הוא בדיוק מכוון לדברים שאמרת כולל ההכשרות.

<עינב שלו: אני מקבל את זה לחלוטין.

<עינב שלו: שלוש הערות לפני המגמות להמשך.

<עינב שלו: מערכות המדידה והכש"מ שגם הדוח מתייחס אליהן.

<עינב שלו: גם הכש"מ (כשירות ומוכנות) וגם הכשמ"ץ, צריך להכיר את המערכות האלה, קודם כל אני מסכים לחלוטין עם מה שנאמר כאן על הכש"מ, אני חושב שהם היו בנקודה לא טובה, אני חושב שהיה חוסר אמון.

<עינב שלו: הכש"מ היום היא מערכת שונה.

<עינב שלו: מפקד הזרוע מינה קבוצה של אנשים לייצר מערכת אחרת.

<עינב שלו: אני אשמח שהמבקר יבוא ויסתכל על מערכת הכש"מ של היום.

<עינב שלו: זו מערכת שבנו אותה עם היי-טק שונה.

<עינב שלו: אני אציין את החלקים הטובים שבה ואת החלקים הפחות טובים.

<עינב שלו: החלקים הטובים שבה, היא מודדת בצורה הרבה יותר אמתית.

<עינב שלו: היום את כל מופעי הכשירות שעושים אל מול האגדות עושים על מערכת הכש"מ.

<עינב שלו: יחידה שבאה להתאמן, מציגה על מערכת הכש"מ.

<עינב שלו: כשמכניסים את ההכשרות פנימה, זה על מערכת כש"מ.

<עינב שלו: זאת אומרת שהמערכת הכניסה פנימה הרבה מאוד פרמטרים ויכולות מדידה.

<עינב שלו: אם תרצו, לפני כשבוע סיימנו את סבב האוגדות, כשירות כל אוגדה.

<עינב שלו: למעשה כל זרוע היבשה יושבת סביב שולחן גדול ומציגים במשך חצי יום את כשירות האוגדה, המוצגת על המערכת.

<עינב שלו: החלקים הפחות טובים שבה, חוות דעת מפקד, איך אנחנו מכניסים את המינונים.

<עינב שלו: לשמחתי, היות והצוות הזה עובד די מהר חלק מהתיקונים נעשים תוך כדי תנועה ומהר.

קארין אלהרר: בעצם הרחבתם את השימוש במערכת הזאת - - -

<עינב שלו: בצורה חד-משמעית.

<עינב שלו: היא הייתה "זקנה" במובן השלילי שלה.

<עינב שלו: היא לא הייתה ידידותית, היא לא באמת הייתה מודדת, היא לא באמת הייתה נותנת מדדים.

<עינב שלו: היום אם אתה רוצה לדעת האם יש X טילים בימ"ח מסוים ומה הכשירות שלו אני נכנס לכש"מ.

<שגיא עינב: האם אתם מודדים גם את האיכות של האימונים או רק כמות כמו שהיה קודם?

<עינב שלו: זה מה שכיוונתי אליו בחוות דעת מפקד.

<עינב שלו: אחד המפקדים אמר, 'המבחן הוא כמותי ופחות איכותי'.

<עינב שלו: קיבלנו את ההערה הזאת.

<עינב שלו: הוא בגוף החונך בעולם המילואים, אני מזיז לרגע את הסדיר, הוא בצאלים.

<עינב שלו: הכנסנו בגוף המזין את חוות הדעת האיכותית לאימון.

<עינב שלו: כלומר, אם למשל אתה ראש ענף, ראש מל"י וחנכת עכשיו תרגיל, יש לך כמעט תת-פרק שלם על איכות האימון.

<עינב שלו: זה משוכלל לאדום, כתום ירוק, זה משוכלל לתוך הצבע ולתוך המדידים.

<עינב שלו: כעת יש שעונים חדשים, מחוג השעון הוא גם דינאמי ויותר נוח היום והוא מורכב גם על החלק האיכותי.

<עינב שלו: לאן אנחנו צריכים ללכת עוד כמה צעדים?

<עינב שלו: לדעתי אנחנו מתקדמים ויש לנו עדיין דרך ללכת.

<עינב שלו: היחידות הסדירות שלהן יש רכיבי מילואים, ומניתי אותן קודם.

<עינב שלו: לדוגמה, חטיבות שלהן פלוגת מילואים.

<עינב שלו: עכשיו חטיבה סדירה יצאה עם פלוגת המילואים שלה.

<עינב שלו: אתה אומר לרגע, 'החטיבה מצוינת, היא יצאה לאימון, אין לה בעיות', אבל איך אתה מתייחס ליחידת המילואים?

<עינב שלו: במודל שהכנסנו עכשיו, זה יכנס החל מהאימונים לבנה האוגדתית הזאת, זה דיפרנציאציה בתוך יחידת המילואים שמתאמנת בתוך האוגדה הסדירה.

<עינב שלו: האם היינו שם לפני שלושה-ארבעה חודשים?

<עינב שלו: התשובה היא לא.

<עינב שלו: אנחנו בדרך לשם.

<עינב שלו: בציוד הרפואה, היינו בנקודה לא טובה.

<עינב שלו: נקודה.

<עינב שלו: ציוד הרפואה הושלם.

<עינב שלו: עכשיו אני אומר כאן אמירה בתוך הוועדה.

<עינב שלו: אם הווקטור הזה לא יהיה ווקטור מתמשך, הסברתי לכם את קצב האימונים שהוא קצב באמת רציני, אם הווקטור הזה לא יתמשך בעוד X שנים שוב תבוא בקרה.

<עינב שלו: הווקטור הזה חייב להימשך.

<עינב שלו: קודם כל זו המחויבות שלנו.

<עינב שלו: את"ל, צה"ל חייב להמשיך את זה.

<עינב שלו: הנגזרות והמשמעות של זה, אני לא יודע לכמת אותן בדיון הזה, גם נראה לי שזה פחות נכון.

<עינב שלו: אנחנו נצטרך שהווקטור הזה יהיה תהליך מתמשך.

<עינב שלו: אני חושב שזו בשורה מאוד משמעותית אל מול את"ל היכן שהוא היה ב-2013.

<עינב שלו: נעשתה פה עבודה, באמת רק על זה אפשר לפתוח יריעה - - -

<שגיא עינב: בתכניות העבודה יש עיגון לווקטור הזה?

<עינב שלו: כן.

<עינב שלו: כעת כשמאשרים את תכנית עבודה 16, ראש את"ל שם את זה כווקטור מתמשך.

<עינב שלו: אני מזכיר לכם, שהציוד הרפואי הוא כמו ציוד הימ"ח, הרבה ממנו יוצא אל תוך האמונים.

<עינב שלו: לכן הוא אמר "זה ציוד חירום, ימשיכו לרכוש ולקנות".

<עינב שלו: זה ווקטור עם עלויות משמעותיות וזה חלק מהמחיר של אמונים רבים.

<עינב שלו: באמת היינו בנקודה לא טובה.

<עינב שלו: כוונת הרמטכ"ל, את זה אני אומר גם אחרי שיח עם סגן הרמטכ"ל, כוונת הרמטכ"ל היא לגדר את אמוני עולם המילואים, שייכנסו עכשיו לסדנא המטכ"לית ויסכמו אותה, לדעתי זה יהיה הסיכום.

<עינב שלו: היא עדיין לא סוכמה ולכן לא ארצה להקדים.

<עינב שלו: להערכתי אנחנו נהייה שם.

<עינב שלו: כמי שמתכנן את גרף האימונים וההכשרות של צה"ל אני גם אחראי על עולם המילואים.

<עינב שלו: ניתן לי חופש דרור פעולה מלא בהיבט קצב האימונים ומשך האימונים של 2016.

<עינב שלו: בהגדרה חד-משמעית: אתה לא יורד מ-2015 ואפילו הוספנו.

<עינב שלו: אני בתחושה שיהיה עומס.

<עינב שלו: המגמות להמשך במילה, עצמת גרף האימונים והכשרות.

<עינב שלו: אנחנו הולכים למסד את זה.

<עינב שלו: מיסוד ההכשרות לאנשי המילואים – יצירת מענה שלם יותר.

<עינב שלו: אני לא אוכל להרחיב פה.

<עינב שלו: אם זה היה דיון סגור היה לי הרבה יותר נוח.

<עינב שלו: הסימולטורים – קנינו הרבה מאוד סימולטורים בשנת העבודה הזאת.

<עינב שלו: אני הולך לפתוח סוג של חוות סימולטורים אימונים במל"י.

<עינב שלו: איש המילואים שמגיע לפרק אימונים של שבועיים, תדמיינו שהוא עולה ומתאמן באש ובטקטי, הוא יכול לצאת מהסימולטור ולחזור פנימה.

<עינב שלו: זה גם חוסך לי משאבים של תחמושת וכדומה.

<עינב שלו: כל החווה הזאת תיתן מענה טוב יותר.

<עינב שלו: אני רואה את זה מיושם בואך שנת 2015 פתיחת 2016.

<עינב שלו: להבנתי זה באמת יביא בשורה לאנשי המילואים.

<עינב שלו: הדבר האחרון הוא הקצב שאמרתי, יחידות המילואים בחטיבות ובאגדים הסדירים, אני חושב שהעומס עליהם יהיה גדול מאוד כי הם הולכים להתאמן עוד יותר משמעותי ממה שאמרתי ואל מול כל היחידות.

<עינב שלו: תודה.

קארין אלהרר: תודה.

קארין אלהרר: לפני שנדבר על דיווחים לדרג המדיני ולאפשר לשלום לתת סקירה בנושא, אני באמת רוצה לשמוע את אנשי המילואים.

קארין אלהרר: אבי בבקשה.

<אבי סייג: אני אפתח בקצרה ואחרי זה יש פה מספיק אנשי מילואים שיביאו את הדוגמאות מהשטח על מה שקורה גם עם הציוד, עם ההכנות וגם עם האימונים.

<אבי סייג: אני אלוף משנה במילואים, המרכז את פורום מג"דים וטייסים ועמותת המילואים.

<אבי סייג: נפגשנו עם נציגי מבקר המדינה ועם המבקר עצמו, כמובן אנחנו נפגשים עם צה"ל ועם מבקר צה"ל וכולם.

<אבי סייג: יזמנו את "חוק המילואים" ב-2003.

<אבי סייג: מלחמת לבנון השנייה גרמה לכך, שהחוק יכנס לפועל בשנת 2008.

<אבי סייג: אנחנו לא לומדים, אנחנו זוכרים מה קרה בשנת 2008, במלחמת לבנון.

<אבי סייג: נכנסנו, פלזמות, לא מתאמנים ארבע וחצי שנים, קטסטרופה אחת גדולה.

<אבי סייג: הערנו על זה כבר עשרות שנים.

<אבי סייג: קבענו את "חוק המילואים".

<אבי סייג: ישבנו כאן בכנסת ו"חוק המילואים" חוקק, החוק מגדיר.

<אבי סייג: גם במקום עבודה פשוט אתה צריך להגדיר את היקף הכוח.

<אבי סייג: אני מנהל חברה, מגדירים לי מה רוצים ואני מתקצב את זה.

<אבי סייג: לא נעשתה עבודה מסודרת משנת 2008 ועד היום.

<אבי סייג: "חוק המילואים" נכנס ב-2008, האימונים ב-2010.

<אבי סייג: לא נעשתה עבודה מסודרת על ידי הצבא.

<אבי סייג: הצבא, הרמטכ"ל צריך להמליץ לשר הביטחון, שר הביטחון צריך לאשר בממשלה את היקף הכוח.

<אבי סייג: נתחיל עם זה, שזה לא נעשה.

<אבי סייג: שיבוא הצבא ויגדיר את היקף הכוח לממשלה.

<אבי סייג: למדינה יש צבא, לא להיפך.

<אבי סייג: אנחנו פה כל הזמן מתבלבלים.

<אבי סייג: אחרי שהמדינה תגדיר את היקף הכוח לא תהייה כאן בעיה לתת-אלוף עינב שלו בנושא התקציבי.

<אבי סייג: זה לא כלכלי?

<אבי סייג: מה, אנחנו מדברים על הנושא הכלכלי?

<אבי סייג: מדברים כאן על ביטחון המדינה.

<אבי סייג: המדינה תגדיר, לא יודע מה, שני מיליון חיילי מילואים.

<אבי סייג: בכוונה אני זורק את המספר, ושהמדינה תתקצב את זה.

<אבי סייג: שיבוא אז הצבא ויגיד 'או.

<אבי סייג: קיי, הגדרתם את זה, אישרתם, בוא נעשה'.

<אבי סייג: הצבא יכין את העבודה ויציג אותה על פי סעיף 3 ב"חוק המילואים".

<אבי סייג: בוועדת חוץ וביטחון יציג את גרף האימונים.

<אבי סייג: אני אומר שפה ושם הצבא עושה את זה, מציג בוועדה, אבל אין לנו את היקף הכוח.

<אבי סייג: אני אומר, הרמטכ"ל עושה עבודה טובה.

<אבי סייג: הוא החליט, שבמקום שיהיו רישום 200% יהיו 120% - זה בסדר, אבל יש מדינה.

<אבי סייג: המדינה צריכה לאשר את זה.

<אבי סייג: אתם צריכים להבין לאן אנחנו הולכים.

<אבי סייג: אנחנו הולכים למצב שמשחררים חיילים בני 25 ואנחנו יושבים כאן בוועדת חוץ וביטחון לפני כשבוע ומאשרים צו של שר הביטחון לקרוא לחיילים מעל גיל 40 ומעל גיל 45.

<אבי סייג: אנחנו מדברים על הערכות.

<אבי סייג: אני חוזר חזרה, הצבא, שר - - -

קארין אלהרר: זה צו שאושר לאחרונה?

<אבי סייג: צו שאושר לפני כשבוע.

<אופיר קבילו: אני מבקש להתייחס למה שנאמר כאן, יש כאן ערבוב ערב רב של אמירות.

קארין אלהרר: הוא ימשיך ואחר כך תגיב.

<אבי סייג: אני מבקש להמשיך.

<אבי סייג: אם הצבא דרך שר הביטחון יבצע את קביעת היקף הכוח על פי סעיף 3, אנחנו מתחילים ממצב אחר.

<אבי סייג: נושא של תקציבים וכמה קשה בצבא והנגדים וכל זה, זה בכלל לא שייך לנושא המילואים.

<אבי סייג: שומעים ממג"דים, לפחות אני שומע, על נושא הציוד וכל מה שנעשה בצבא עם כל התכניות, אין את זה.

<אבי סייג: מג"ד מגיע ואין לו ציוד והציוד שלו מפוזר.

<אבי סייג: מה שהיה "ביום כיפור" זה בדיוק, היום זה קצת יותר טוב, אבל אין ציוד והציוד גם לא כשיר.

<אבי סייג: הוא צריך לחכות שיביאו לו את הציוד משם ומשם.

<אבי סייג: תשמעו את זה כאן גם מהחיילים.

<אבי סייג: בהזדמנות אני מבקש זאת מוועדת ביקורת לענייני המדינה, יושבת כאן הגברת רות בר עוזרת השר, ארבע וחצי שנים לא מתכנסת וועדת שרים למילואים לפי החוק בסעיף 21.

<אבי סייג: אם הייתה מתכנסת וועדה כזאת היו מטפלים בכלל בכל בעיות המילואים.

<אבי סייג: כל הזמן דוחים את זה.

<אבי סייג: מה עושים עם החוק?

<אבי סייג: אתם מצפים שנבוא למילואים, שהחייל יבוא למילואים – תעשו את החוק.

<אבי סייג: אתם קודם כל וששר הביטחון, הממשלה יעשו את החוק.

<אבי סייג: שמישהו ייקח אחריות על מה שקורה כאן.

<אבי סייג: אלו הדברים שלי בגדול.

<אבי סייג: אני מבקש ממך יושבת הראש, יש פה קצינת מילואים וחבר'ה נוספים במילואים שרוצים להגיד מה קורה בשטח.

קארין אלהרר: תודה.

קארין אלהרר: יושב ראש פורום המילואים צו 8 דוד בקר בבקשה.

<דוד בקר: אני מבקש להתייחס לשלוש נקודות מרכזיות, אולם קודם כל אתן דוגמה אישית.

<דוד בקר: אני גויסתי למבצע עמוד ענן בשנת 2012.

<דוד בקר: אני משרת בחטיבת שריון במילואים.

<דוד בקר: ביום שגויסנו היו לנו בעיות קשות מבחינת הציוד.

<דוד בקר: לא היו מספיק מדים לחיילים, לא היו מספיק סרבלים לטנקיסטים ולא היו אפילו נעליים.

<דוד בקר: הנשק לא היה תקין, לא ביצענו איזה אימון לפני הלחימה, לא היו מטווחים ולמזלו הרב לא נכנסנו לעזה.

<דוד בקר: תארי לעצמך מצב שבלי נעליים, בלי מספיק מדים, בלי איזשהו אימון לפני לחימה היו מכניסים אותנו להילחם.

<דוד בקר: מבחינתי, זה אבסורד וטוב שהמבצע נגמר כפי שהוא נגמר אחרת היה פה פיאסקו מאוד גדול.

<דוד בקר: נושא נוסף שהדאיג אותנו מאוד כעמותה, נושא שנלחמנו והתעסקנו בו והוא ייצרת האימונים בשנה שעברה.

<דוד בקר: הרמטכ"ל הכריז ביוני 2014 שהוא עוצר את האימונים.

קארין אלהרר: מה היה התירוץ להפסקת האימונים?

<דוד בקר: תקציב.

<דוד בקר: אותנו בתור אנשי המילואים זה לא מעניין.

קארין אלהרר: זו הייתה מניפולציה על האוצר?

<דוד בקר: כן.

<דוד בקר: הייתה מניפולציה.

<דוד בקר: בסוף, כשירות אנשי המילואים זה הבסיס שאיש המילואים צריך לקבל לפני טנקים מתקדמים ולפני סימולטורים ולפני מטוסים ולפני הכול.

<דוד בקר: אם לא מאמנים אותנו איך מצפים בטווח הרחוק שתהייה לנו המוטיבציה להגיע למלחמה?

<דוד בקר: אנחנו לא ברווזים במטווח.

<דוד בקר: אנחנו רוצים להתאמן כמו שצריך, להיות מוכשרים.

<דוד בקר: אם אנחנו כבר מגיעים אנחנו רוצים לקבל ציוד ראוי, לא לקבל כובע שהוא קטן מדי או חייל שכמעט נכנס לעזה בנעלי סניקרס כי לא היו נעלים.

<דוד בקר: אתן עוד דוגמה מ"עמוד ענן".

<דוד בקר: – אני הייתי שם במחסנים ולא היו מספיק נעליים למילואימניקים.

<דוד בקר: טוב שמילואימניקים לא נכנסו עם הכפכפים לעזה, מזל גדול שהמבצע נגמר כפי שהוא נגמר.

<דוד בקר: מה שעינב תיאר זה טוב ויפה, אבל אין עדיין תקציב מדינה.

<דוד בקר: ישנה אי וודאות בנוגע למה שהולך להיות.

<דוד בקר: כרגע אנחנו מתנהלים בתקציב של 1 חלקי 12.

<דוד בקר: כל התכניות האלה מאוד יפות על הנייר ונשמעות טוב.

<דוד בקר: אנחנו מאמינים ורוצים שהמצב ישתפר, אבל מה יהיה אם יהיה שוב קיצוץ ויעצרו את האימונים והתכניות לא תתקבלנה?

<דוד בקר: בסוף המשמעות תהייה עלינו.

<דוד בקר: הרי אנחנו חיים כאן מסֶבֶב לסֶבֶב, כל שנתיים יש איזו מלחמה בצפון או בדרום.

<דוד בקר: המשמעויות מבחינתנו, יש בעיה בימ"חים, יש בעיה באימונים, הרי אותנו כמילואימניקים לא ישאלו אם אנחנו מאומנים או לא, אם יש או אין לנו נעליים או סרבלים, הם יגידו לנו "חבר'ה אתם קיבלתם צו 8, צה"ל קורא, זה סירוב פקודה".

<דוד בקר: בטווח הקצר, או לפחות בגיוסים האחרונים, ההתייצבות הייתה יפה, בערך 100%.

<דוד בקר: אנשים באו, נלחמו ועשו את עבודתם בצורה הכי מקצועית והכי טובה שיש, במיוחד ב"צוק איתן".

<דוד בקר: באמת "שאפו" לאנשי המילואים שהתגייסו ותרמו את שלהם.

<דוד בקר: אבל בטווח הארוך עם כל המשמעויות שעולות כאן מבחינה לוגיסטית, מבחינת כשירות, מבחינת הכול, אנשים יגידו 'בשביל מה לנו, סתם לסכן את עצמנו, סתם למסור את חיינו' – לא יודעים, אנחנו בהחלט מודאגים מהמצב.

<דניאל אמילי יניב: אני קצינת שלישות בגדוד 5031, אנחנו שייכים לחטיבה המרחבית של אילת על גבול מצרים.

<דניאל אמילי יניב: גויסנו בין היחידות הראשונות בצו 8 ל"צוק איתן".

<דניאל אמילי יניב: בעצם הוקפצנו כדי להחליף גדוד שריון סדיר כדי שהם יוכלו להיכנס לעזה.

<דניאל אמילי יניב: גויסנו אחרי ארבע וחצי שנים שלא התאמנו.

<דניאל אמילי יניב: המג"ד שלי, תומר שנמצא לפעמים בוועדות האלה, לפני "צוק איתן" זעק שהוא לא מכיר את החיילים.

<דניאל אמילי יניב: אני הייתי קצינה חדשה, הרופאים חדשים, כולם חדשים והמפקדים לא הכירו את החיילים שלהם.

<דניאל אמילי יניב: היה איזשהו סוג של גדוד חדש על הנייר שאף לא באמת הכיר.

<דניאל אמילי יניב: היה סוג של נס משום שאנחנו שומרים על הגחלת באזרחות, אנחנו עושים ערבי גיבוש ואנחנו עושים מסעות כדי לגבש בינינו את הגדוד.

<דניאל אמילי יניב: גויסנו ביום הראשון של "צוק איתן".

<דניאל אמילי יניב: אנחנו גם זכינו בפרס "מצטיין הנשיא" בזכות שגייסנו תוך 12 שעות 99% מהגדוד ואימנו את עצמנו.

<דניאל אמילי יניב: כלומר, הגענו לאזור שהיינו צריכים לשמור עליו לא מאומנים, לא היה לנו את כל הציוד.

<דניאל אמילי יניב: אלתרנו אימונים לבד, עשינו מטווחים בשטח שהסמג"ד שלנו ייצר, הכול לבד – זה סוג של נס.

<דניאל אמילי יניב: זה לא משהו שכל אחד יודע לעשות, זה לא משהו שכל מפקד ידע להוביל.

<דניאל אמילי יניב: במקרה של פיצול לחימה, לא באמת ידעו לעשות ויכלו לעשות את זה בצורה טבעית.

<דניאל אמילי יניב: - - -

קארין אלהרר: מה עושים במקרה כזה?

<אופיר קבילו: אני חייב לומר שיש פה חוסר הבנה לגבי מאפייני פעילות של גדודים.

<אופיר קבילו: גדודי מילואים כמו באזור יהודה ושומרון וכמו בערבה, שמחליפים סדר כוחות, כאשר חיילי הסדיר אמורים להיכנס תוך זמן קצר לגזרות לחימה גם אם לא עוברים אימונים.

קארין אלהרר: מה אתה מצפה מהם לעשות?

<דניאל אמילי יניב: ארבע שנים?

<אופיר קבילו: לגבי ארבע שנים, אני מדבר על מאפיינים.

<אופיר קבילו: היא מתארת כאן תמונה של מיליציה, לא יודע איפה.

<אופיר קבילו: כך הם מאפייני גדודי בת"ש (בתנאי שירות) באוגדת אזור יהודה ושומרון, תוך 14 שעות החליפו גדודים סדירים כדי שהגדודים הסדירים ירדו להתכונן - - -

<דניאל אמילי יניב: סליחה, בלי אימון במשך ארבע שנים?

<אופיר קבילו: את מתייחסת לסוגיה, האם הוא זומן לאימון או לא.

<אופיר קבילו: אני בתחושה שבמקום להקשיב לרח"ט יבשה, רק שמעתם אותו ולא הקשבתם לאמירות שנאמרו - - -

קארין אלהרר: אני דווקא הקשבתי היטב.

<אופיר קבילו: כנראה רק את, כי לתחושתי בעיקר רוצים להשמיע כאן דברים.

<אופיר קבילו: ר' חטיבת יבשה מתאר כאן תהליך של שינוי מהותי באימונים.

קארין אלהרר: מתי קרה השינוי הזה?

<אופיר קבילו: ב-2015.

<אופיר קבילו: הוא ציין את אימוני המילואים המורחבים.

<אופיר קבילו: הוא ציין את וועדת המילואים בראשות אלוף רוני נומה שהציגה מסקנות ותהליכים שכבר מתממשים.

<אופיר קבילו: אגב, הוועדה, כל תוכן הוועדה הוצג.

<אופיר קבילו: יש וועדת היגוי בהשתתפות ראש אכ"א (אגף כוח אדם) וסגן הרמטכ"ל.

<אופיר קבילו: היום ראש אכ"א והרמטכ"ל מובילים את יישום התהליכים האלה.

<אופיר קבילו: אלו תהליכים בממשק או שמתכתבים עם מה שעלה בדוח מבקר המדינה, זה תהליך של שינוי.

<אופיר קבילו: אם הייתם מקשיבים למודל שתיאר כאן ר' חטיבת יבשה, הוא תיאר אימונים מורחבים שנמשכים שבועיים.

<אופיר קבילו: תבינו שאלו אמונים בסדר גודל אחר, זה תהליך שישפיע על הכשירות.

קארין אלהרר: בסדר, אני מקבלת את זה.

קארין אלהרר: אני לא מקבלת שהתהליך צריך להתמשך כל כך הרבה זמן ואם חלילה בעוד שבועיים יקרה משהו לא עברנו עוד את התהליך.

<אופיר קבילו: ראשית גם מערך המילואים מתאמן והוא לא מחכה רק לתהליך - - -

קארין אלהרר: רק הרגע שמענו מהבחורה שיושבת כאן, שארבע וחצי שנים לא היה אימון.

<עינב שלו: יש פשוט חוסר בקיאות בתהליכים, אני אתייחס למה שהעלה דוד וגם - - -

<יוסי ביינהורן: אני רוצה להעיר לך, שאנחנו לא רק משמיעים אלא גם שומעים.

<יוסי ביינהורן: תהייה יותר צנוע ומנומס.

<יוסי ביינהורן: שנית, אנחנו במשרד מבקר המדינה, למודי ניסיון מתהליכים שנאמרו לנו שהם מתקיימים.

<יוסי ביינהורן: כשאנחנו באים אחרי שנים מסתבר לנו שהנתונים הם אחרים.

<יוסי ביינהורן: אנחנו מבינים, יודעים וגם עוקבים שהרמטכ"ל לקח את הלוח הזה בצורה רצינית ותת-אלוף שלו הציג אותו.

<יוסי ביינהורן: יחד עם זאת, המצב כפי שהוא כרגע, אותו אסור לטייח.

<יוסי ביינהורן: צריך לשים אותו על השולחן.

<יוסי ביינהורן: צריך להבין שהמפגש שלנו עם הצורך להיות כשירים, אף אחד מאתנו בשולחן הזה, ואני מניח שגם במקומות אחרים, לא יודע להגיד מתי זה יקרה.

<יוסי ביינהורן: לכן צריך ליצור את האיזון.

<יוסי ביינהורן: מה שיצרו כאן אנשי המילואים, הם הביאו דברים מהשטח כפי שהם רואים אותם.

<יוסי ביינהורן: אנחנו הבאנו בדוח כפי שהבאנו.

<יוסי ביינהורן: יחד עם זאת, בשטח קורים דברים וזה בסדר.

<עינב שלו: אני מקשיב לאנשי המילואים ואני מקשיב להם בקשב רב.

<עינב שלו: גם רשמתי את ההתייחסות.

<עינב שלו: אם תתנו לי את ההזדמנות אני אענה להם בצורה מקצועית ומדויקת.

<יוסי ביינהורן: אני רציתי ליישר את העניין.

<יוסי ביינהורן: מפה בעיקר צריך לצאת לדרך שיפור מהותי והכי מהירה כדי ליישם את הדברים.

<יוסי ביינהורן: לא לדבר על דברים אחרים כי זה לא המהות.

<דניאל אמילי יניב: עשינו אימון מפקדה לפני חודש שהחטיבה יזמה, לא במל"י, בגזרה שלנו כי לא יצרו לנו אימון מסודר.

<דניאל אמילי יניב: אמרנו, 'חייבים להתאמן' כי המפקדה באמת לא הייתה כשירה.

<דניאל אמילי יניב: עשינו את זה לבד.

<דניאל אמילי יניב: אני יכולה להעיד שזה היה אימון הרבה יותר מצוין מאימונים הסטנדרטים, אבל עדיין יש תחושה שעד שכן מזמנים אותנו ועד שאנחנו כן מגיעים מורחים את הזמן.

<דניאל אמילי יניב: זה היה אימון של חמישה ימים.

<דניאל אמילי יניב: ביום הראשון לא עשינו כלום.

<דניאל אמילי יניב: הגענו, עד שקיבלו אותנו, עד שהגענו.

<דניאל אמילי יניב: התקשרו למג"ד: 'תארגן שולחן לקליטת החיילים'.

<דניאל אמילי יניב: ומה קורה עם אנשי הסדיר שאמורים לחכות לנו שם?

<דניאל אמילי יניב: הכול התמהמה.

<דניאל אמילי יניב: רק ביום השני התחילו את השיעורים העיוניים.

<דניאל אמילי יניב: ביום השלישי יצאנו למטווח, ביום הרביעי עשינו את האימון וחמישי יום קצר כי יוצאים הביתה.

<דניאל אמילי יניב: אנחנו בגזרה דרומית וצריכים לשחרר מספיק מוקדם כדי שיספיקו להגיע הביתה.

<דניאל אמילי יניב: אם כבר מגיעים לשלב של האימונים, בו נשים אחורה את התקופה שלא התאמנו, אז כן מאמנים.

<דניאל אמילי יניב: צריך לייעל וצריך להבין שאנחנו מגיעים מאזרחות.

<דניאל אמילי יניב: אנחנו עוזבים עבודה, עוזבים דברים שהם לא פחות חשובים.

<דניאל אמילי יניב: אם כבר זומנו, תנצלו את זה שאנחנו שם.

<דניאל אמילי יניב: דיברתם גם על איכות האימונים, לטעמי על זה מדובר.

<דניאל אמילי יניב: אנחנו מרגישים שמפספסים.

<דניאל אמילי יניב: אנחנו באים לחמישה ימים מלאים ויוצא שאנחנו מתאמנים יום אחד.

<דניאל אמילי יניב: דבר נוסף שקשור לכך, הביטולים של ימי אימונים.

<דניאל אמילי יניב: משחקים, כן יש אימון אין אימון.

<דניאל אמילי יניב: היה אמור להיות עכשיו מאמץ, דחו אותו.

<דניאל אמילי יניב: מזמנים אותנו, אנחנו מודיעים בעבודה ויש כאלה שעובדים במשמרות ודואגים לשבץ אנשים אחרים במשמרות האלה.

<דניאל אמילי יניב: אחרי תקופה מסוימת שהיא לא מספיק זמן מבטלים.

<דניאל אמילי יניב: מצפים שבפעם הבאה שמזמנים נגיע באותה נמרצות ועם אותה מוטיבציה.

<מיכאל בן ישי: אני אוסיף, שבחצי שנה קיבלתי ארבעה ביטולי מילואים.

<מיכאל בן ישי: כלומר, קריאה לאימונים וביטול.

<דניאל אמילי יניב: המג"ד שלי, תומר ויינברג, עובד בצוות כש"מ.

<דניאל אמילי יניב: הוא לא פה ואני יודעת כמה הוא רוצה לפעמים להשמיע.

<דניאל אמילי יניב: באמת זה צוות חדש.

<דניאל אמילי יניב: אני יודעת מקרוב שנעשה שינוי.

<דניאל אמילי יניב: דווקא בתחום הזה אני מרשה לעצמי להגיד שאפשר להתחיל להיות יותר רגועים כי גם הצבא מכיר יותר את המערכת.

<דניאל אמילי יניב: פעם לא הייתה להם בכלל נגיעה.

<דניאל אמילי יניב: אני בעצמי בתור שלישה לא ידעתי שאני אמורה למלא דוחות.

<דניאל אמילי יניב: היום כל שנה אני יושבת וממלא את הדוחות אחרי אימונים בשביל לייצר תמונה שהיא יותר מציאותית ויותר אמינה.

קארין אלהרר: אני מבקשת להתייחס, נשמע קודם עוד נציג.

<מתן שוורץ: שלום, אני סטודנט ובנוסף לכך אני גם חייל מילואים.

<מתן שוורץ: אני יושב כאן כדי לייצג את חברי לספסל הלימודים שנמצא ברגעים אלה בתעסוקה.

<מתן שוורץ: הוא ביקש ממני להקריא מכתב.

<מתן שוורץ: "כבוד יושבת ראש הוועדה חברת הכנסת קארין אלהרר ואורחים נכבדים.

<מתן שוורץ: שמי ארנון שפיגל, אני סטודנט בן 27.

<מתן שוורץ: תפקידי בסדיר הוא תותחן בחטיבה 7 של חיל השריון.

<מתן שוורץ: ברגעים אלה אני בתעסוקה מבצעית.

<מתן שוורץ: הביקורת שאביא במכתב זה נכתבת תחת שני כובעים.

<מתן שוורץ: האחד כלוחם במילואים והשני כאזרח.

<מתן שוורץ: השתחררתי לפני כחמש וחצי שנים.

<מתן שוורץ: אימון הטנקים האחרון שלי היה לפני שלוש וחצי שנים בשעה שהייתי מוצב בחטיבת מילואים שזה עתה פורקה.

<מתן שוורץ: עם המעבר לחטיבתי החדשה, אני וחברי היינו אמורים להתאמן כמה פעמים על מנת לחזור לכשירות.

<מתן שוורץ: שכן, גם החטיבה אליה עברתי לא התאמנה כמה שנים ועד לתעסוקה הנוכחית וגם לא נפגשה בשום פורום כמה שנים.

<מתן שוורץ: ראוי להסביר שאימונם של שריונרים מצריך הרבה מאוד כסף החל מימי מילואים, תחמושת ודלק והיא יקרה הרבה יותר מאימוני חיל הרגלים.

<מתן שוורץ: משכך, כל פעם בוטלו האימונים בטענה 'מחסור בתקציב'.

<מתן שוורץ: לאחר ביטולו של האימון האחרון שהיה אמור להתקיים לפני פסח כתבתי למפקד הפלוגה שלי שכלוחם ותותחן אני לכוד ואינני מאומן לאחוז בבקרי התותחן, אינני כשיר להגן על חבריי לנשק ולעמוד במשימה.

<מתן שוורץ: מפקד הפלוגה שלי אותו אני מכיר הכרות טובה מחטיבת המילואים הקודמת שלי, התריע גם הוא בפני מפקדיו.

<מתן שוורץ: הוא גם שלח את מכתבי על מנת להראות להם שישנם גם חיילים שמתריעים בפניו שאינם מאומנים.

<מתן שוורץ: בנוסף לכך, למרות פירוקן של חטיבות מילואים וסגירת מחסני חירום לא עברו ציודי לחימה אל החטיבות הנותרות שנותרו עם מספר לא מספיק של ציוד, כמו לפני פירוקן של החטיבות.

<מתן שוורץ: למשל, ציוד הכרחי לתיאום הכוונות של התותח אשר נוכחים בכמויות בודדות ומזעריות בפלוגה כלל לא עברו מהמחסנים שפורקו על מנת לשפר את כשירותנו המבצעית.

<מתן שוורץ: הם פשוט נעלמו בתוך סבך הבירוקרטיה הצבאית.

<מתן שוורץ: חמור מכל זה, עקב התרעותיו החוזרות ונשנות של מפקד פלוגתי בפני ממוניו, ולאחר שהביע חוסר אמון במערכת שמבטיחה לאמן ולא עומדת בהבטחה, הוא הודח בבושת פנים ימים בודדים לפני התעסוקה המבצעית.

<מתן שוורץ: הפלוגה נותרה בהלם ובבלגן עם העלייה לתעסוקה.

<מתן שוורץ: לסיכום, לאחר צמצום כוח האדם במערך המילואים עלינו לוודא שהכוח הנותר מאומן ומצויד כראוי.

<מתן שוורץ: כאזרח הייתי מעדיף לא לדעת על חוסר הכשירות וטלנובלות אשר אוחזות את יחידת המילואים שלי.

<מתן שוורץ: אולם מחובתי להתריע בפני פורום זה שאני וחבריי לא מוכנים ללחימה.

<מתן שוורץ: תודה רבה על זמנכם.

<מתן שוורץ: ארנון"

<עינב שלו: תגיד משהו להבהרה, זאת פלוגת טנקים של מילואים בתוך גדוד סדיר?

<עינב שלו: כדי שאדע להתייחס.

<עינב שלו: אמרת שהוא תותחן.

<עינב שלו: חטיבת מילואים בתוך גדוד סדיר?

<מתן שוורץ: אוכל לברר לך, הם נמצאים בתעסוקה ברגעים אלה.

<יוסי ביינהורן: אתה מייצג איש מילואים.

<מיכאל בן ישי: מאנשי המילואים המשולבים בתוך הסדירות.

<מיכאל בן ישי: אני משרת ב- 603 חטיבה 7 בגדוד ההנדסה.

<מיכאל בן ישי: אני אדבר על צו 8 האחרון ב"צוק איתן", על הסרבול בגיוס.

<מיכאל בן ישי: בעצם רוב החטיבה הסדירה, הגדוד הסדיר היה נמצא בדרום, באזור הרצועה.

<מיכאל בן ישי: אנחנו נקראנו להתגייס, גויסנו ברמת הגולן.

<מיכאל בן ישי: מכל הארץ הגיעו אנשים.

<מיכאל בן ישי: חיילים הגיעו מבאר שבע ומאילת אפילו.

<מיכאל בן ישי: הקליטה בתוך הימ"ח הייתה בעייתית.

<מיכאל בן ישי: דיברו כאן על ציוד ולכן לא ארחיב.

<מיכאל בן ישי: הייתה בעיה מאוד קשה בציוד.

<מיכאל בן ישי: רוב המפקדים היו ברצועה ובהכנות ללחימה, הם לא היו זמינים.

<מיכאל בן ישי: בסופו של דבר נשארה קצינת קישור ושתי חיילות בתוך הימ"ח שהיו צריכות לתת מענה ל-300-400 אנשי מילואים, מה שלא הצליח ולא עבד נכון.

<מיכאל בן ישי: הורדת החיילים לרצועה, חיילים נשארו שלושה ימים ברמת הגולן כי לא היה מספיק אמצעי ניוד לדרום.

<מיכאל בן ישי: למי שהיה רכב לרדת ירד עם רכב.

<מיכאל בן ישי: כנ"ל אני, אני ירדתי עם רכב לרצועה ולא חיכיתי לאוטובוסים או לטיוליות, אבל חבר'ה נשארו שם שלושה ימים.

קארין אלהרר: מה זאת אומרת נשארו שם?

<מיכאל בן ישי: במחנה הגיוס, נשארו חיילי מילואים שלושה ימים כי לא הייתה אפשרות לנייד אותם לדרום.

<מיכאל בן ישי: היה חוסר באוטובוסים ובטיוליות כדי לנייד אותם לדרום.

<מיכאל בן ישי: עוד משהו שאני נתקלתי בו והוא כוח האדם.

<מיכאל בן ישי: אנחנו מדברים על גיוסים ועל מילואים ובעצם אין מישהו מהגדודים הסדירים שמאגד את הדבר הזה.

<מיכאל בן ישי: אני נתקלתי בחיילי מילואים שגויסו ושוחררו לביתם.

<מיכאל בן ישי: הם היו שלושה שבועות.

<מיכאל בן ישי: הם שוחררו במהלך הלחימה לביתם בלי פיקוח, בלי מישהו שמתקשר אליהם ויודע איפה הם.

<מיכאל בן ישי: אני חושב שמש"ק שלישות שעוסק בכל הדוח של חיילי מילואים צריך שהוא יהיה קצין שאחראי על חיילי מילואים.

<מיכאל בן ישי: המפקדים האישיים לרוב נמצאים בפנים או בשטחי ההערכות ולא יודעים מה קורה עם המילואימניקים שלהם.

<מיכאל בן ישי: היו מילואימניקים שרבצו במל"י ושם הם נשארו.

<מיכאל בן ישי: פשוט מאוד.

<מיכאל בן ישי: תודה.

קארין אלהרר: תודה.

קארין אלהרר: תת-אלוף שלו, בבקשה.

קארין אלהרר: אם אפשר בקצרה כי אני רוצה לעבור למשרד הביטחון.

<עינב שלו: אני אתייחס בקצרה כי לדעתי את הסקירה הארוכה יותר נתתי קודם.

<עינב שלו: קודם כל, אני אומר את זה גם לדוד שהיה בחטיבה שלי, אני עושה אבחנה מאוד ברורה בין הלוחמים ב"צוק איתן".

<עינב שלו: אמרתי כמי שהיה כקצין אג"ם ב"שובו אחים" והחליף את אותן יחידות, אני עושה אבחנה בין הלוחמים שהתאמנו, התאמנו במל"י לבין מי שהוא לא לוחם בסדר העדיפות.

<עינב שלו: אני לא יודע איפה כל אחד היה, תיקחו את מי שנכנס פנימה ומי שנלחם ותבדקו איזה אימון הוא עבר.

<עינב שלו: לא מי שנשאר על הגדר או שחשב וכדומה.

<עינב שלו: זו הערה אחת.

<עינב שלו: הערה שנייה, תראו, אני הייתי מפקד מרכז אימונים בצאלים.

<עינב שלו: אני ממליץ לכל אחד לא לא להוריד את זה לרמת הנעליים.

<עינב שלו: אם תרצו נרד לרמת הנעליים ונשאל איפה הנעליים של חיילי המילואים, בסדר?

<עינב שלו: וכמה עולים זוגות נעליים ואיפה זוגות הנעליים של חלק מאנשי המילואים.

<עינב שלו: תקבלו תשובות קצת מטרידות בהיבט הערכי של מדינת ישראל של מה עושים האנשים עם הנעליים שלהם.

קארין אלהרר: יש לך אפשרות לטפל בזה?

<עינב שלו: לא רק שיש אפשרות, לחייל מילואים יש לנו נעליים.

<עינב שלו: הוא בא לאימון, עם מה הוא בא?

<עינב שלו: הרי הוא לא חותם על נעליים במילואים ושלא נתבלבל.

<עינב שלו: הוא חותם על נשק, הוא חותם על ציוד ולא חותם על נעליים, הוא לא מחזיר את הנעליים בסוף המילואים, הוא הולך עם הנעליים.

<עינב שלו: אתה שואל את עצמך, אבל קראנו לך למילואים אחר כך, אז איפה הנעליים.

<עינב שלו: כשאתה חופר פנימה את מגלה תשובות מטרידות.

<עינב שלו: כדי לא לפתוח את זה אני ממליץ בחום להגיד לאנשי המילואים שיוצאים הביתה עם הנעליים שישמרו על הציוד שלהם.

<עינב שלו: אני הולך עם נעליים צבאיות שש שנים בתדירות קצת יותר גבוהה מאנשי המילואים.

<עינב שלו: לא לתת אותם לכל מיני מקורות ולא לכל מיני אנשים.

<עינב שלו: שתיים, התשובה כן.

<עינב שלו: היו את אותן עמדות ואותם נעליים.

<עינב שלו: האם צה"ל יחלק נעליים?

<עינב שלו: חד-משמעית לא ואני מקווה שלא נעשה את זה בעתיד.

<עינב שלו: זה לא לשכת הסעד.

<עינב שלו: אתה רוצה, אתה תעמוד לדוח, אתה תישפט, אתה תשלם את מחיר זוג הנעליים, זה קיים במל"י.

<עינב שלו: חבל שאי אפשר לקחת את כולכם לשם.

<עינב שלו: זה היה ב"צוק איתן" – כן, לא יקבלו את זה חינם.

<עינב שלו: מי שחושב שיעשה כסף על חשבון הצבא, לא אצלנו.

קארין אלהרר: הנעליים הם כמשל.

קארין אלהרר: בסוף אני מבינה שלקחו את הנעליים כפריט הכי - - -

<עינב שלו: אני מתייחס למה שעלה.

<עינב שלו: אם אתם רוצים לעלות על טנק בואו נדבר איזה סוגי טנק ועל מה אתם מדברים.

<עינב שלו: אם אתם רוצים לדבר על פרטים למרות שזה דיון פתוח, אז נרד לפרטים.

<עינב שלו: אם רוצים להישאר בקלישאות אז נישאר בקלישאות.

<עינב שלו: לגבי הימ"חים מסרתי לכם את הפערים.

<עינב שלו: לדעתי מסרתי אותם בצורה מאוד אמתית.

<יוסי ביינהורן: זה מה שהם מתארים פה.

<יוסי ביינהורן: על המצב בשטח אנחנו מדברים בדוח.

<יוסי ביינהורן: זה לא פער גדול בין מה שהם אומרים.

<עינב שלו: בוודאי שבישיבה תאמר אמירה גם על הציוד.

<עינב שלו: אני לא מדבר על סחיבות וגניבות.

<עינב שלו: אני מקווה שאנחנו לא באותם ימי הזדכות שאנשים הזדכו על הכול חוץ מ-א' 16, כי הכול היה בבית.

<עינב שלו: אני מקווה שאנחנו בשנים אחרות.

<עינב שלו: אני מדבר גם על הדבר הזה.

<עינב שלו: אני מבקש להתייחס לדניאל כי אני חושב שזו התייחסות מאוד מהותית.

<עינב שלו: קודם כל צריך להבין מה נותנים ומה לא.

<עינב שלו: אני אומר לך כפי שאמרתי בפתיח, כמי שמתכנן את זה, מהחטיבות המרחביות ועד גדודי החי"ר קל, זאת ההגדרה של צה"ל.

<עינב שלו: הרמטכ"ל תעדף בצורה מאוד ברורה ובצדק את מי שחוצה, חוצה גבול ויוצא ואת מי שלא.

<עינב שלו: תעדף זה לא שאתם לא, הוא עשה תעדוף מאוד ברור.

<עינב שלו: בלי להיכנס למספרים, מפני שהייתי קצין אג"ם מרכז והיו לי 7 חת"מרים ומבלי לזלזל באחד, מי שאמון על האימון שלך זה לא צה"ל הגדול.

<עינב שלו: מי שאמון על האימון שלך זה גוף אחד, דרך אגב הוא מקבל הרבה כסף, זה הפיקוד.

<עינב שלו: מי שעושה לך את התרגילים הגדודים והפלוגתיים זה הפיקוד שלך, מי שבונה את זה הוא הפיקוד שלך.

<עינב שלו: אני עונה לרגע בדיפרנציאציה בין הפיקוד לחטיבה, את מה שהצגתי קודם זו תכנית האימונים השלמה.

<עינב שלו: מבחינתי לפחות, העלאת נקודה מאוד משמעותית, את מעירה כאן שהפיקוד, שבעצם נוצר כאן מצב שלא היא אימון.

<עינב שלו: את לא אמורה להתאמן שלוש שנים.

<עינב שלו: זו טעות, חייל חי"ר קל לא אמור להתאמן שלוש שנים, רק 91 עזה ואני מזיז אותם הצידה.

<עינב שלו: הגדודים שלך וגדודי איו"ש זה שלוש שנים.

<אבי סייג: בכנסת הצגתם שהם לא היו מתאמנים?

<עינב שלו: תסכלו על הממצאים חבר'ה, זה מה שהצגתי בבוקר.

קארין אלהרר: לא הבנתי את התשובה.

קארין אלהרר: אני מבינה שמי שאמון לדאוג לאימון שלך זה לא צה"ל, זה הפיקוד?

קארין אלהרר: אמרת "זה לא צה"ל הגדול זה הפיקוד".

<עינב שלו: זה צה"ל, אני מתקן.

<יוסי ביינהורן: הם דנים כאן על כל היחידות תחת האחריות.

<יוסי ביינהורן: זה לא משנה אם הפיקוד אחראי או מי האחראי הכללי.

<עינב שלו: אני אחדד.

<עינב שלו: הפיקודים אחראים על החי"ר קל.

<עינב שלו: בתוך ועדת רוני נומה, נעשתה דיפרנציאציה בין עזה 91 של האגודות לבין שאר האוגדות.

<עינב שלו: מבלי להיכנס בדיון הפתוח, נקבעה מחזוריות אימונים ונקבעו מקורות.

<עינב שלו: מה שאני שומע שחרגו פה בחצי שנה מהמחזוריות שנקבעה.

<עינב שלו: לכן זו הערה חכמה ונבדוק את זה עם קצין אג"ם פיקודי כי אני באמת לא יודע להגיד דבר על העניין הזה.

<עינב שלו: אבל, כן הם מתאמנים פחות.

<עינב שלו: חשוב לי שתדעו שהם מתאמנים הרבה פחות אל מול מה שהצגתי לכם קודם.

<עינב שלו: העומס - - -

קארין אלהרר: אני מבינה שהם מתאמנים פחות.

קארין אלהרר: העניין הוא שבהתחלה הם בגבול, האם יש סיכוי שגם הם יכנסו פנימה?

<עינב שלו: חד-משמעי לא.

<עינב שלו: חבר'ה, זה דיון פתוח, חד-משמעי לא.

<עינב שלו: בסדר, בשום תרחיש.

<עינב שלו: היא אומנם לא בקיאה כי היא לא אמורה להיות בקיאה בקצה התכניות האופרטיביות.

<עינב שלו: אין שום תכנית אופרטיבית שמכניסה את היחידה שלה לעבור את הגבול.

<עינב שלו: שום דבר כזה.

<עינב שלו: מכיוון שכך נעשתה דיפרנציאציה.

<יוסי ביינהורן: יש תכנית אופרטיבית שהחמאס לא יעבור אלינו?

<עינב שלו: יושבת הראש שאלה אותי שאלה אחת, אני עונה לה.

<דניאל אמילי יניב: אם מתפרצת מלחמה במצרים אז אנחנו הגדוד - - -

<עינב שלו: אני יודע ואני לא אתפתח בדיון הזה מה התפקיד שלך ולאן את הולכת ומי מחליף אותך.

<עינב שלו: אם את לא בקיאה בזה אז תדעי שאת עוברת לעורף שלישי.

<עינב שלו: אני מכיר גם את התכניות האחרות, את עוברת לעורף שלישי.

<עינב שלו: לצערי זה גדודי החי"ר קל, חבר'ה לא כולם מובחרים בצבא.

<עינב שלו: אין מה לעשות צריך לעשות דיפרנציאציה.

<עינב שלו: אני מבקש לענות למתן.

<עינב שלו: החטיבה היא 263, אבל אני לא בטוח.

<עינב שלו: החייל שכתב את המכתב, אני מניח שכל מילה בסלע.

<עינב שלו: שנית, החייל הזה לא ימצא את עצמו בהמשך.

<עינב שלו: החייל, וחשוב להבין מאיפה הוא, הוא כמו כל חיילי המילואים עברו מסוג טנק אחד.

<עינב שלו: אני מניח שהוועדה הזאת יודעת שחטיבה 7 בימים אלה מוסבת למרכבה סימן 4.

<עינב שלו: כל החיילים האלה נכנסים לקטגוריה של ה-120%, הם לא יעברו לעולם המילואים של חטיבה 7.

<עינב שלו: כעת אני מנחש, החייל הזה לא יתאמן גם בעוד עשר שנים.

<עינב שלו: כעת אני עושה תובנה שלי, לדעתי הוא יקבל פטור, כי הוא לא איש של מרכבה סימן 4.

<עינב שלו: החטיבה הזאת מוסבת למרכבה סימן 4 ולכן לא רק שהוא לא התאמן הוא לא יתאמן בעתיד לבוא.

<יוסי ביינהורן: אני מציע פשוט לבדוק, יש כאן מכתב מאוד ברור ומאוד מוגדר.

<יוסי ביינהורן: <קריאה:> אנחנו רשמנו, אנחנו נבדוק.

<מתן שוורץ: לשאלתך, גם בחטיבת מילואים.

<עינב שלו: הוא היה בחטיבת מילואים?

<מתן שוורץ: עכשיו, בנוכחי גם.

<עינב שלו: אמרת שהוא בחטיבה 7.

קארין אלהרר: מתן, בואו נבדוק את הפרטים בצורה סגורה ולא באמצע הדיון בוועדה.

עמר בר-לב: אני רוצה לעלות מהנעליים לגובה 60 אלף רגל.

קארין אלהרר: זאת הייתה הכוונה מלכתחילה.

עמר בר-לב: אני חושב שהבעיה בנושא המילואים מחולקת לשתיים.

עמר בר-לב: האחת, כמובן שהם לא מתאמנים מספיק.

עמר בר-לב: שנית, זה שחיילי מילואים מרגישים שהם לא מתאמנים מספיק זה משפיע מעבר לאימון עצמו על רוח הלחימה שלהם.

עמר בר-לב: ברגע שחיילי המילואים לא מכירים מספיק טוב האחד את השני, ברגע שהם לא מכירים מספיק טוב את המפקד שלהם העוצמה נפגעת.

עמר בר-לב: בעצם העוצמה האמתית של צה"ל זה רוח החיילים ולא הנעליים וגם לא ה-F-16.

עמר בר-לב: האמונה שלהם ביכולת שלהם נפגעת ולכן אנחנו מפסידים פעמיים.

עמר בר-לב: מה קורה בשנים האחרונות, ואני לא יודע אם זה במקרה או שזה לא במקרה, תקציב המילואים או תקציב האימונים של המילואים נמצא בתחתית סדר העדיפויות.

עמר בר-לב: לכן ומכיוון שבכל שנה אנחנו מגיעים לבעיות של תקציב, בסוף הדיון הציבורי הופך להיות האם המילואים יתאמנו כן או לא.

עמר בר-לב: זה יותר רחב, האם בכלל צה"ל יתאמן כן או לא.

עמר בר-לב: לנו כאנשי מילואים, זה נושא שקרוב לליבנו, קרוב ללב הציבור ולכן זה נושא שקל להציג אותו לציבור במאבקים בין משרד הביטחון למשרד האוצר.

עמר בר-לב: קל להציג אותו לציבור ולהגיד 'הנה אין כסף ולכן עכשיו תחליטו מה אתם רוצים.

עמר בר-לב: או שצה"ל לא יתאמן עד כדי שטייסי מילואים לא יטוסו פעם בשבוע או שתוסיפו כמה מיליונים או מיליארדים'.

עמר בר-לב: מהכיוון של הוועדה הזאת, אני חושב שצריך לעשות בתקציב הביטחון, בתקציב הביטחון חייבים לקבוע שורה תקציבית שהיא מיועדת לאימון אנשי המילואים.

עמר בר-לב: השורה הזאת, אם היא לא בעדיפות ראשונה בסדר העדיפויות היא צריכה להיות שלישית ובוודאי לא בעדיפות אחרונה.

עמר בר-לב: כמדי שנה, ואני מניח שגם בשנה הבאה וגם בשנים הבאות, ימשיכו להיות ויכוחים.

עמר בר-לב: הוויכוח לא יהיה על אימון המילואים.

עמר בר-לב: הוויכוח יהיה על דברים אחרים שהם חשובים, אבל פחות חשובים, כי רוחו של צה"ל ורוחם של אנשי המילואים זאת העוצמה האמתית שלנו.

עמר בר-לב: נדמה ששמעתי את הרמטכ"ל אייזנקוט מדבר על שינוי סדר העדיפויות.

<עינב שלו: התחלתי כל הבוקר עם זה, חבר הכנסת בר-לב, כל הבוקר פרסתי את זה.

עמר בר-לב: קלעתי לדעת גדולים.

עמר בר-לב: אני שמח.

עמר בר-לב: איך אומרים 'הדרך לגיהינום רצופה כוונות טובות'.

עמר בר-לב: לא מספיק כוונה ורצון.

עמר בר-לב: לדעתי זה צריך להיות מקובע בצורה כזאת או אחרת בחוק, מוצג בצורה ברורה.

עמר בר-לב: בזה אי אפשר לפגוע.

עמר בר-לב: את זה צריך לעשות.

עמר בר-לב: כמו שאמרתי קודם, אני מאמין שבזכות זה נרוויח פעמיים.

עמר בר-לב: גם חיילי המילואים יתאמנו לפחות את המינימום הנדרש וגם האמונה שלנו בכוח וביכולת שלנו לא תפגע.

עמר בר-לב: היא נפגעת מכך שאין אימונים.

עמר בר-לב: גם מבחינה מקצועית, לדעת הפיקוד, המסגרת מאומנת מספיק.

עמר בר-לב: לפעמים הפיקוד צודק, אבל זה לא מספיק, צריך שהחיילים ירגישו שהם מאומנים מספיק – זאת הנקודה.

<אבי סייג: ישבנו בוועדה לביקורת המדינה יחד עם נציגי המבקר ויחד עם סגן הרמטכ"ל, אני פשוט לא רוצה לפגוע כאן באנשים, זה תהליך שחוזר על עצמו.

<אבי סייג: אני מבקש מכם דיון ממשיך - - -

קארין אלהרר: אבי, אנחנו נקיים דיון מעקב בהשתתפות שר הביטחון.

<אבי סייג: עוד בקשה אחת שאני מבקש כאן גם מתת-אלוף שלו.

<אבי סייג: הנושא שהבחור הקריא במכתב.

<אבי סייג: דובר שם על מ"פ שהודח.

<אבי סייג: בשבילי, אני אומר לך, אני פשוט רואה את התופעה, זו תופעה שאני רואה בצבא, אסור לסתום פיות לאנשים.

<אבי סייג: אני מבקש, אני אומר לך, לפני שאתה בודק כל דבר אחר תזמן בבקשה את המ"פ אליך.

<אבי סייג: אני גם קרוב קצת לצבא והנושא הזה.

<אבי סייג: ..

<אבי סייג: בוא נכניס את תרבות חיל האוויר שמותר להגיד מה שאנחנו חושבים.

<אבי סייג: תקשיבו גם לנו אנשי המילואים, תקשיבו לנו.

<אבי סייג: אני לא יודע אם זה נכון או לא נכון, אבל החכמה היא לא לטאטא ולא לפטר כמו שנאמר כאן.

קארין אלהרר: תודה רבה.

קארין אלהרר: אני מבקשת את התייחסות משרד הביטחון בנושא הדיווח לדרג המדיני.

<שלום גנצר: אם אפשר, יושבת כאן חבורה מכובדת של אנשים, כמו שאמרה המשוררת רחל: "צר עולמי כעולם נמלה".

<שלום גנצר: כל אחד מדבר באמת מהרהורי ליבו, אני באמת יכול לתת לכם דוגמאות אישיות ברמה שלי שסותרות את מה שהאנשים האלה אמרו, החל מזה שמדברים על פיטורים של אנשים או שליחה הביתה - -

קארין אלהרר: כן, אבל אתה יודע שברגע שיש חייל שניים-שלושה שלא מרוצים מהדבר הזה והם מתארים תמונת מצב, אני אשתמש במילה עדינה מפאת כבודו של צה"ל, יש בזה טעם לפגם.

<שלום גנצר: גברתי, אני בן 58, אני אלוף משנה במילואים ואני עדיין משרת במילואים באופן סדיר למעלה מ- 60 יום בשנה.

<שלום גנצר: הבן שלי, הוא מפקד סוללת פטריוט במילואים, הוא התאמן בשנה האחרונה שלוש פעמים וגם עושה תעסוקה בסוללה שלו.

<שלום גנצר: סוללה שהפילה בפעם ראשונה בעולם את מטוס המיג לפני שלושה חודשים ברמת הגולן.

<שלום גנצר: בואו נתחיל - - -

<אבי סייג: זה לא אומר שהם משקרים פה.

<שלום גנצר: זה מקרה פרטי.

<אבי סייג: זה לא פרטי.

<אבי סייג: סגן הרמטכ"ל אמר בדיון הקודם, חיים זוכר, 'זאת בעיה נקודתית' וזאת נקודתית וזאת נקודתית – על הנקודות האלה אנחנו בונים - - -

<שלום גנצר: אנחנו מסתכלים כאן בתמונה שטוחה על כל הצבא.

<שלום גנצר: לכל אחד בהתאם לחשיבותו יש למערכה הגדרות שירות שונות ומיוחדות.

<שלום גנצר: לא דומה יחידת חוד ששולחים אותם מיד לשדה המערכה מול כוח המילואים שבהגדרה הולך לשטחי כינוס, עובר תהליכי גיוס, השלמת ציוד לפני שהוא - - -

קארין אלהרר: שלום, תסלח לי.

קארין אלהרר: שמענו והוא באמת מסר סקירה שעושה כבוד למקום העבודה שלו.

קארין אלהרר: אני ממש - - -

<עינב שלו: אני לא מקום עבודה.

<עינב שלו: אני בשליחות.

<עינב שלו: אל תקראי לזה מקום עבודה.

<עינב שלו: אני לא קם לעבודה.

קארין אלהרר: סליחה, אתה צודק.

קארין אלהרר: תיקון שלי.

קארין אלהרר: אני מבקשת עדכון לגבי הדרג המדיני.

<שלום גנצר: קודם לגבי השר, שנכנס לתפקידו בתחילת 2013.

<שלום גנצר: אחד הדברים שהוא עשה זה לראות מה קורה עם המערך.

<שלום גנצר: 'וועדת מונה' לא מונתה בכדי.

<שלום גנצר: א', לתת מענה ל"חוק המילואים".

<שלום גנצר: ב', היה לנו 'דוח וינוגרד' שדיבר על הממצאים שעלו במלחמת לבנון השנייה.

<שלום גנצר: אגב, דבר שהרח"ט לא דיבר עליו, אחד האלמנטים שננקטו כדי להתגבר על פערי ציוד ועל סוגיות של 'זמן מקביל' היה מבצע גדול שנקרא 'אשד הנחלים'.

<שלום גנצר: תפקידו היה להשלים את המלאים בימ"חים כדי להקטין ככל הניתן את השאלת הציוד.

<שלום גנצר: 'וועדת מונה' מונתה בשנת 2013.

<שלום גנצר: בשנת 2014 'וועדת מונה' הציגה את כל הממצאים שלה לשר הביטחון ביחד עם הצגת תכניות העבודה.

<שלום גנצר: כל מה שהציג כאן רח"ט יבשה הוא נגזרת ישירה של מה שהוצג ואושר על ידי סגן שר הביטחון.

<שלום גנצר: אם תרצו אני יכול להיכנס לפרטים הספציפיים - - -

<יוסי ביינהורן: בזה עסק הדוח.

<שלום גנצר: שירות הסד"כ וכדומה.

<שלום גנצר: לגבי עניין של הנגזרת ממערכת הביטחון והחוצה –'וועדת נומה' הוצגה לוועדת החוץ והביטחון יחד עם הרמטכ"ל.

<שלום גנצר: לגבי וועדת שרים לענייני מילואים, הוועדה הזאת לא מונתה ולכן אין למי להציג.

<שלום גנצר: צריכים שניים לטנגו.

<שלום גנצר: ברגע שהיא תמונה יוצגו לה הממצאים.

קארין אלהרר: מה זה "ברגע שהיא תמונה, יוצגו לה הממצאים"?

קארין אלהרר: מי יקים אותה אם לא שר הביטחון?

<שלום גנצר: שר הביטחון לא מקים אותה ושר הביטחון גם לא יעמוד בראשה.

<שלום גנצר: מי שיכול לעמוד בראשה הוא מישהו אובייקטיבי זולת שר הביטחון.

<אבי סייג: ועדת שרים, שר הביטחון צריך להיות היושב ראש שלה.

<אבי סייג: תקרא מה כתוב.

<רות בר: ועדת שרים לענייני מילואים מוקמת בהחלטת ממשלה, היא עדיין לא הוקמה בממשלה - - -

קארין אלהרר: מי אמור להביא את הצעת המחליטים אם לא שר הביטחון?

<רות בר: אנחנו נביא אותה במועד הקרוב ביותר.

<רות בר: זה בגיבוש.

קארין אלהרר: משנת 2013 זה בגיבוש?

<רות בר: בממשלה הקודמת בוודאי שהייתה.

<רות בר: הוקמה וועדת שרים.

קארין אלהרר: והיו ודיונים?

קארין אלהרר: <קריאה:> לא.

קארין אלהרר: אז יופי.

קארין אלהרר: סימנו V.

<אבי סייג: זה בדיוק היחס לאנשי המילואים גברתי, זה בדיוק.

<רות בר: אני מבקשת לומר, שהכוונה של משרד הביטחון היא, לכנס את וועדת השרים למילואים במהלך אוקטובר.

<רות בר: יש המלצה, יש החלטה, יש הצעה להחלטה שמתגבשת בתחומים שונים.

<רות בר: זאת הכוונה.

קארין אלהרר: עכשיו נגיע לעניין.

קארין אלהרר: אין לך עניין?

<שלום גנצר: אין לי שום דבר מעבר לזה.

<שלום גנצר: ריטואל העדכונים בין הדרג הצבאי לבין שר הביטחון הוא ריטואל שבועי.

<שלום גנצר: מדי שבוע מתקיים מפגש בין שר הביטחון לבין הרמטכ"ל כולל קצינים בכירים מצה"ל שמגיעים להציג תכנית, מגיעים להציג את תכנית העבודה השנתית, את תכניות האימונים, את תכניות התעסוקה המבצעית ופקודות מבצעיות באופן שוטף.

<יוסי ביינהורן: החוק והביקורת שלנו דיברו מאוד ספציפית.

<יוסי ביינהורן: זה שמתקיים שיח בין שר הביטחון לרמטכ"ל – הוא מתקיים ואינו קשור למה שציינו בדוח.

<יוסי ביינהורן: על פי החוק יש דברים מאוד מוגדרים של מה צריך לעשות.

<יוסי ביינהורן: הדברים האלה לא נעשו.

<יוסי ביינהורן: אומרת עוזרת השר שתוקם וועדה, בסדר, אבל כרגע נכון להיום על פי מה שראינו הדברים לא נעשו.

<יוסי ביינהורן: זאת הערתנו וצריך לתקן את זה.

<יוסי ביינהורן: כל שאר הדברים הם דברים שמתחרשים ממילא.

קארין אלהרר: אני רוצה לסכם את הדיון.

קארין אלהרר: אני חושבת שחשיבות הדיון הזה באמת גדולה ועצומה.

קארין אלהרר: אני רוצה להודות למבקר המדינה ולצוות שלו על הכנת הדוח החשוב, לאנשי המילואים שהגיעו היום.

קארין אלהרר: מעבר לכך שהגעת היום תודה לכם על מה שאתם עושים.

קארין אלהרר: אני רוצה להודות גם לצה"ל.

קארין אלהרר: אני יודעת שבסוף אתם הם אלה שעומדים ושומרים ועושים את כל מה שצריך.

קארין אלהרר: יש כשלים ושמחתי לגלות שאתם גם יודעים להתמודד איתם ולהפוך אותם למשהו טוב יותר.

קארין אלהרר: אבל עדיין ישנן נקודות שארצה את ההתייחסות שלכם.

קארין אלהרר: בעניין יישום החקיקה לעניין חובת הדיווח, אני מתכוונת לפנות לשר הביטחון וליושב ראש וועדת חוץ וביטחון בדרישה להבטיח שהחוק על כל סעיפיו הרלוונטיים יהיו מיושמים.

קארין אלהרר: כמו כן אני אזמן דיון משותף של וועדת חוץ וביטחון אתנו בנושא הזה.

קארין אלהרר: בנוסף אני מתכוונת לפנות לראש הממשלה ולשר הביטחון בפנייה נרגשת להקים לאלתר את וועדת השרים לענייני מילואים.

קארין אלהרר: אני מבינה שזה ייפול על אוזניים קשובות, ובכל זאת אנחנו נעשה וידוא.

קארין אלהרר: אני מאוד מקווה שהיא תוקם ותחל לפעול באוקטובר, אבל גם שתפעל.

קארין אלהרר: אם נקים אותה וזה יהיה לשם הקמה זה לא יעשה את העבודה.

קארין אלהרר: אני אשמח מאוד לקבל עדכונים בנוגע לתכניות שלכם בעניין אימונים, מערכות ההכנה והציוד.

קארין אלהרר: הדבר שבעיניי, קראתי וההרגשה הייתה ממש לא טובה בנושא התנהלות הימ"חים.

קארין אלהרר: מתי נראה לכם שנוכל לקבל עדכון בנושא זה?

<עינב שלו: לא נמצא כאן נציג את"ל.

<עינב שלו: אני חושב שסדר גודל של חודש-חודש וחצי נראה לי הגיוני.

קארין אלהרר: אני אתן לכם חודשיים, זה בהחלט זמן שאמור לספק.

קארין אלהרר: אני חייבת לומר שלא שמעתי בפה מלא, ואני מבינה את ההשתדלות שאתם עושים, ש-100% מהחיילים שבסופו של דבר מגיעים, הם יהיו חיילים שעברו הכשרות שהן גם איכותיות ושהן גם מספיק בתדירות על מנת שהם יוכלו לבצע את תפקידם.

קארין אלהרר: אני מבינה שכאשר רואים את הדברים בתוך המערכת הגדולה אז זה כאילו שמשהו התפספס, שניים-עשרה-עשרים, אבל בסוף אתם יודעים יותר טוב ממני שגם חייל אחד לא מאומן שמגיע ואמור לבצע את עבודתו על הצד הטוב ביותר, את השליחות שלו, זה מצב שהוא לא תקין.

קארין אלהרר: עניין הנעליים בעיניי הוא משל.

קארין אלהרר: אגב, אני פונה לצה"ל שיימצא את הדין עם אנשי מילואים שמשתמשים בציוד צבאי בשימוש שהוא לא מן העניין.

<עינב שלו: ושלא מביאים אותו למילואים כנדרש.

קארין אלהרר: שלא מביאים אותו למילואים כפי שצריך, זה בהחלט חמור מאוד.

קארין אלהרר: יחד עם זאת, אני אומרת לכם, בסוף הצבא גם בעיני האזרחים וגם בעיני אנשי המילואים הוא הגורם המתכלל.

קארין אלהרר: הרי זה לא הגיוני שמגיע בנאדם למילואים ואומרים לו 'רגע, את הנעליים מפה, את הכובעים משם, את המימיות וכל דבר אחר ממקום אחר'.

קארין אלהרר: אין היגיון בדבר הזה.

קארין אלהרר: אתה דברת שבסוף מדובר באנשים שיש להם עוד דבר או שניים מעבר לשירות המילואים הזה.

קארין אלהרר: לי נשמע חסר היגיון שהם יגיעו ויצטרכו לדאוג לכל יתר הדברים, נשאיר את הנעליים בצד.

קארין אלהרר: להביא שולחנות, לי זה נראה סוג של סידורי עבודה לא סבירים.

<עינב שלו: תיארו כאן מצב שאני לא מסכים לו.

<עינב שלו: לא אכנס אליו כי את בסיכום.

<עינב שלו: אני לא יודע להסכים אתו.

קארין אלהרר: זה לא תפקיד הוועדה, אבל אני אומרת שבסוף נראה לי שסיפור הנעליים זה לא הסיפור הגדול.

קארין אלהרר: אותי פחות הרשימו הנעליים, יותר ציוד שהוא בשוטף ושצה"ל אמור לספק אותו.

קארין אלהרר: בעניין תקצוב המילואים, הוא לא יכול להיות סלע המחלוקת אל מול האוצר.

קארין אלהרר: אתם צריכים לדעת לתדעף את התקציב שלכם.

קארין אלהרר: אני פונה למשרד הביטחון בעניין הזה.

קארין אלהרר: ברור לכולם שהמילואים הם ליבה.

קארין אלהרר: אני מבינה שבדיוני תקציב תמיד יש דרכים לנסות עוד קצת, אבל בטח לא באמצעות הודעה שאומרת שמפסיקים את האימונים.

קארין אלהרר: זה לא משרה תחושת ביטחון אצל אף אחד.

קארין אלהרר: אני גם לא בטוחה שזה משרת את המטרה שלשמה כולנו התכנסנו לכאן.

קארין אלהרר: גם בעניין הזה אני מתכוונת לבחון אפשרות לעגן תקציב מינימום וצבוע למילואים ואימונים עם כל הנוגע בכך.

קארין אלהרר: אני חושבת שאם זה לא משהו שמקבל עיגון פנימי אצלכם אז אולי צריך לעזור לכם עם חקיקה מסודרת בעניין הזה.

קארין אלהרר: אני שוב מודה לכולם ומאחלת לנו המשך יום טוב, הישיבה נעולה.